નલિન શાહની નવલકથા : પ્રથમ પગલું – પ્રકરણ ૧૬ – વેબગુર્જરી\nનલિન શાહની નવલકથા : પ્રથમ પગલું – પ્રકરણ ૧૬\nWeb Gurjari May 16, 2021 LeaveaComment on નલિન શાહની નવલકથા : પ્રથમ પગલું – પ્રકરણ ૧૬\nમારી બે બહેનો છે. મોટીએ ઘર ઉજાડ્યું ને નાનીએ ઉજાળ્યું.\nરાજુલનો બીજો પત્ર હતો.\nતને અચરજ થયું હશે કે પહેલો કાગળ લખીને આટલો મોડો કેમ મોકલ્યો. કારણ એ લખ્યા પછી મને વિચાર આવ્યો કે હું, ગામડાની સાદી-સરળ કન્યા, શહેરનાં એ અતિ સમૃદ્ધને ખ્યાતનામ કુટુંબમાં સમાઈ શકીશ? ભલે સાગરની એ દેવી જેવી માએ મને પહેલી મુલાકાતમાં જ સ્વીકારી લીધી હતી, પણ વખત જતાં જો એમને એમ થાય કે આવો મહત્ત્વનો નિર્ણય લેવામાં ઉતાવળ થઈ ગઈ હતી તો પછી એનો શું ઉપાય? નિખાલસ થઈ જ્યારે મેં એમને મારી દુવિધા સમજાવી ત્યારે એમણે લાગણીવશ થઈ મને ગળે વળગાડી કહ્યું ‘ધન્ય છે તારી પ્રામાણિકતાને કે તું આમ વિચારે છે. હવે મને પૂરી રીતે ખાતરી થઈ ગઈ કે મારો નિર્ણય ખોટો નહોતો. તારી જગ્યાએ બીજી કોઈ હોત તો આવાં સંપન્ન કુટુંબ સાથે સંબંધ બાંધવાની તક ત્વરિત ઝડપી લેત; જ્યારે તું સામેથી અમને વિચારવા માટે ચેતવે છે! એટલે કેવળ તારા સંતોષ ખાતર, તારી શંકાનું નિવારણ કરવા આપણે મહિનો-દોઢ મહિનો થંભી જઈએ. હમણાં શશીને કશું જ ના જણાવતી. તું સમય ફાળવીને અહીં આવતી રહે, તું ને સાગર ડ્રાઈવ પર જાઓ, હળો-મળો ને તને ખાતરી થાય ત્યારે જણાવજે. હવે તો બધો આધાર તારી સ્વીકૃતિ પર છે; તારી દીદીની. તો પછી…’ અને મજાકમાં ઉમેર્યું; પણ જોં મારી હયાતિમાં નિર્ણય લેવાય તો સારું.’ હું શરમાઈને એમને વળગી પડી.\nમમ્મીએ – સુનિતાબેને – સાગરને તાકીદ કરી કે હવે રાજુલ સાથે સ્કૂટર પર નથી ફરવાનું. મુંબઈના ટ્રાફિકમાં એ સલામતીભર્યું ના કહેવાય. કંઈક થયું તો શશીને હું શું જવાબ આપું? તું તારે માટે જુદી એક શેવરોલેટ ગાડી ખરીદી લે.\nઅમારી મળવાની માત્રા વધી ગઈ. સુનિતાબેનની સાથે કોલાબા, બ્રિચકેન્ડી, ઝવેરી બજાર, ભુલેશ્વર, ક્રોફર્ડ માર્કેટ જેવી જગ્યાએ ખરીદી માટે જતી, સાથે ખાતાં-પીતાં ને વાતો તો ના ખૂટે એટલી થતી. સાગર સાથે એની નવી ગાડીમાં લોંગ ડ્રાઈવ પર અઠવાડીયે બે વાર તો જવાનું થતું.\nગઈ કાલે એમણે હસતાં હસતાં પૂછ્યું, ‘હવે શું નક્કી કર્યું? કે હજી આઠ-દસ વરસ વાટ જોવી છે? તને ભલે ઉતાવળ ના હોય પણ મને તો છે ને તારી રજામંદી મળે પછી જ શશી, ને તારા બા-બાપુની સંમતિ લેવાનો સવાલ ઉદ્‌ભવે ને?’\nમેં કહ્યું ‘કાગળ તો દીદીને લખી રાખ્યો છે. આજે જ મોકલું છું.’ તો દીદી હવે નિર્ણય તારા હાથમાં છે. સુનિતાબેન પણ તને પત્ર લખવાની વાત કરતાં હતાં. કદાચ એક બે દિવસમાં એ મળી જશે.\nબંને કાગળો વાંચીને શશી ધ્રુસકે ધ્રુસકે રડી પડી. બેબીને સંભાળતી બાઈ હેબતાઈ ગઈ, ‘શું થયું, બહેન? શેના સમાચાર છે કાગળમાં?’\n‘હું આજે બહુ જ ખુશ છું. કદાચ પાગલ ના થઈ જાઉં. જાણે છે? મારી ઢીંગલી બધી રીતે મોટી થઈ ગઈ. મારી હવે કોઈ મુરાદ બાકી નથી. કાલે મરું તો પણ ચિંતા નથી; મારી દીકરીનો ભાર પણ એ ઉઠાવે એવી છે. જાણે છે તું; મારી બે બહેનો છે. મોટીએ ઘર ઉજાડ્યું ને નાનીએ ઉજાળ્યું. પ્રસંગ આવે એ મને કદી ઘરની બહાર નહીં કાઢે.’\n‘તમને ઘરની બહાર?’ બાઈ કાંઈ સમજી નહીં.\n‘એ તું નહીં સમજે’ શશીએ કાગળને છાતીએ ચાંપીને ધીમેથી બડબડી ‘એ પણ એક ઇતિહાસ છે જે ભૂલી જવો સારો.’\nજે પત્રની શશીને આતુરતા હતી એ બીજા જ દિવસે ટપાલમાં આવ્યો. સુનિતાએ લખ્યું હતું.\nઆપણે કદી પ્રત્યક્ષ ન મળ્યાં હોવા છતાં આપણા વચ્ચે કોઈ અતૂટ બંધનનો ભાસ થાય છે. તારી બેન રાજુલ અઢી-ત્રણ વરસથી અહીં હોવા છતાં પ્રત્યક્ષ મળવાનો સંજોગ ઊભો ના થયો. હા, ટેલિફોનથી સંપર્કમાં રહ્યાં હતાં. ફુરસદનો અભાવ, ખાસ કરીને મારા તરફથી વધારે, એની હોસ્ટેલ ને અમારા ઘર વચ્ચેનું લાંબુ અંતર અને સમયે સમયે થતાં મારા પરદેશના પ્રવાસો એમાં કારણભૂત હોઈ શકે. માફી માંગુ છું, અને મળવાનું એ થયું તો કેવી રીતે!\nજ્યારે મારો દીકરો સાગર એના પ્રિય પાત્રને લઈ ઘેર આવ્યો ત્યારે મને અણસાર પણ નહોતો કે એ તારી બહેન છે. ન એ જાણતી હતી કે હું એ જ સુનિતા છું, જેની સાથે એ ટેલિફોન પર સંપર્કમાં હતી. એણે પહેલી મુલાકાતમાં જ મારા પર એવું વશીકરણ કર્યું કે મને લાગવા માંડ્યું કે આવી સહભાગીની પામવા માટે માણસે કેટલા જન્મોનાં પુણ્ય ભેગા કરવા પડતાં હશે. શક્ય છે કે મારા દીકરાએ એ પ્રાપ્ત કર્યા હોય તો જ એવી આશા સેવી શકે. હું તો અત્યારે કેવળ આશા સેવવાની વાત જ કરી શકું એમ છું – કારણ કે તારી એ લાડલી બહેન કહે છે કે એની દીદી કહે તો એ ભિખારીને પણ પરણે ને એ ના કહે તો કોઈ રાજકુમારને પણ ઠુકરાવી દે. તમે બંને નસીબદાર છો કે એકબીજાને પામ્યાં છો.\nભગવાને મને જિંદગીમાં જે સુખની પળો આપી છે એ વગર માંગે આપી છે. આજે હું પહેલીવાર ખોળો પાથરી વિનંતી કરું છું કે તારી એ આજ્ઞાંકિત બહેનને મારા ઘરનો મોભો કરવાનું સદ્‌ભાગ્ય મને આપ. એ કહે છે કે સમય આવે તો બંડખોર પણ બની શકે છે! આખરે છે તો તારી જ બહેન. સમાજમાં ક્રાંતિ સર્જવા આવી બંડખોર સ્ત્રીઓની અતિ આવશ્યકતા છે.\nઆપણે મળીએ ત્યારે તારી હકારાત્મક પ્રતિક્રિયાની આતુરતાથી વાટ જોઉં છું. જવાબ આપતાં પહેલાં જરૂરી છે કે તું અને તારાં માતા-પિતા મારા દીકરાને જુઓ અને ચકાસો.\nહું અને મારો દીકરો સાગર એ જરૂરી મુલાકાત કરવા આવતા શનિવારે પાલણ આવીએ છીએ. કહેવાની જરૂર નથી કે તારી હાજરી વગર કશું પાર પડવાની શક્યતા નથી. રાજુલને પણ સાથે આવવા મનાવી છે, કારણ એની હાજરી જરૂરી છે. હું માની લઉં છું કે તું કોઈ પણ ભોગે હાજર રહીશ. સહેલાઈથી આવવાજવાની છૂટ રહે એટલે અમે કારમાં આવવાનું નક્કી કર્યું છે.\nઆખરે આપણી મુલાકાતનો મોકો આવ્યો ખરો. આ કામ સિવાય મારે ઘણું ઘણું પૂછવું છે ને જાણવું છે.\nતારાં માતા-પિતાનો પરિચય હજી થયો નથી એટલે આપણી શનિવારની વિગત એમને આપવાની જવાબદારી તું સ્વીકારીશ એમ માની લઉં છું.\nલિ. સુનિતાના આશીર્વાદ\nપત્ર વાંચીને શશીની આંખમાં આંસું ઊભરાઈ આવ્યાં. ‘કેમ આજ કાલ બહુ આંસું સારે છે?’ એના પતિ સુધાકરે વિસ્મયથી પૂછ્યું. જો કે એ કારણ કલ્પી ગયો હતો. શશીએ સુનિતાનો કાગળ એની સામે ધર્યો.\nશનિવારને ત્રણ દિવસની વાર હતી પણ એણે તુરંત જવાની તૈયારી કરવા માંડી. કારણ એ બે દિવસ વહેલાં જવા માગતી હતી. ઘરમાં સાફસફાઈની જરૂર હોય, કદાચ કાંઈ લાવવામૂકવાનું હોય, માતા-પિતાને આ સુખદ આઘાત માટે માનસિક રીતે તૈયાર કરવાની પણ આવશ્યકતા હતી. એનું પોતાનું ઘર તો બાઈ સંભાળતી હતી એટલે સુધાકરની ખાવાપીવાની તો કોઈ ચિંતા નહોતી. બેબીનાં ને એનાં કપડાં થેલીમાં નાખી દીધા ને બીજે દિવસે પ્રયાણ કર્યું.\nશશીનું આગમન કોઈ અચરજની વાત નહોતી. બે ગામો વચ્ચે અંતર એટલું ઓછું હતું કે શશી ક્યારેક ક્યારેક જણાવ્યા વગર જ ટપકી પડતી હતી.\n‘બા, થોડું ઘરનું ઘી ને શાકભાજી લાવી છું.’ આવતાંવેંત એણે સવિતાના હાથમાં થેલી આપતાં કહ્યું.\n‘તે કેમ આઈ નથી?’ બાએ પૂછ્યું.\n‘મને એમ કે કદાચ ઓછું પડે.’\n‘કેમ?’ બા વિસ્મય પામ્યા ‘કોઈ આવવાનું છે?’\n‘હા’, કહી શશી રસોડા તરફ વળી.\nબાએ વધારે ના પૂછ્યું. મનમાં સમજતાં હતાં કે દીકરી સામે ચઢીને વાત ના કરે ત્યાં સુધી વતાવવા જેવી નહોતી. રાત્રે વાળુ પતાવ્યા પછી શશીએ વિસ્તારથી વાત માંડી.\nસાંભળીને મા-બાપને કાને વિશ્વાસ ના બેઠો. હકીકતમાં શશી પોતે પણ નહોતી જાણતી કે સુનિતાબેન કેટલા સમૃદ્ધ હતાં. પણ એમનાં તરફથી એના ગ્રામસુધારના કાર્ય માટે સમયે સમયે મળતી આર્થિક મદદના કારણે એ સાધનસંપન્ન હોવાનો ખ્યાલ જરૂર હતો. પણ એને એ કલ્પના નહોતી કે એની અતિ સમૃદ્ધ કહેવાતી તુમાખીથી ભરેલી બહેન ધનલક્ષ્મી સુનિતાની સામે કોઈ વિસાતમાં નહોતી.\n‘બેટા, મને ચિંતા એ વાતની થાય કે આટલા મોટા માણસો હોય તો એની દહેજની માંગણી પણ મોટી હોય. આપણું શું ગજું?’ બાપુએ ચિંતાતુર વદને ઉચ્ચાર્યું.\n‘બાપુ, હું જેટલું સુનિતાબેનની સામાજિક પ્રવૃત્તિઓ બાબત જાણું છું એના પરથી તો લાગતું નથી કે એ દહેજની તરફેણમાં હોય.’\n‘દીકરા, જ્યારે પોતાના લાભની વાત આવે ત્યારે ભલભલા લોકો એમનું મંતવ્ય બદલતાં હોય છે.’\n‘શક્ય છે. પણ સુનિતાબેન આપણી પરિસ્થિતિથી પૂરા વાકેફ હોવા જોઈએ. શું રાજુલે કહ્યું ના હોય? અને છતાં રાજુલની માંગણી કરી છે એટલે એમાં કોઈ લોભની ભાવના હોવાની શક્યતા નથી. એ ધારે તો કોઈ પૈસાપ્રાપ્ત કન્યા સહેલાઈથી પ્રાપ્ત કરી શકે છે. પણ અહીં તો એમણે ખોળો પાથરીને રાજુલની ભીખ માંગી છે. એમ કહીને એણે સુનિતાનો પત્ર બાપુના હાથમાં આપ્યો.’\nવાંચીને બાપુ બોલ્યા ‘ધન્ય છે એ બાઈને. આપણી રાજુલના ભાગ ખૂલી જશે, પણ છતાં બેન, એમના મોભાને સાચવવા આપણે કાંક તો કરવું પડશે ને! છતાં હું શેઠને વાત કરીશ. આટલાં વરસ એમની સેવા કરી છે તો શું ભીડમાં પૈસા ના ધીરે?’\n‘બાપુ, હમણાં એવું કશું ના કરતા. એ લોકોને આવવા દ્યો પછી વાત. દેવાનો બોજો માથા પર નથી લેવો. ધારો કે એ લોકોની માંગણી આપણા ગજાની બહાર હોય તો ચોખ્ખી ના ભણી દઈશું. રાજુલ તેજસ્વી છે, એને યોગ્ય પાત્ર શોધવા જવું નહીં પડે. હાલ પૂરતું એ લોકોની સરભરાનો વિચાર કરો. પછીની વાત પછી જોઈ લેવાશે.’\nફિલ્મસંગીતના નકશીકારો (૧૫) – વાન શીપ્લે →


અલીબાબા માઈક્રોમેક્સનો 25% હિસ્સો ખરીદશે - NGS Business\nઅલીબાબા માઈક્રોમેક્સનો 25% હિસ્સો ખરીદશે-ગેજેટ્સ-લાઈફ સ્ટાઈલ-Economic Times Gujarati\nઅલીબાબા માઈક્રોમેક્સનો 25% હિસ્સો ખરીદશે\n25 Jun 2015, 1100 hrs IST, ET Bureau\nઅરિજિત બર્મન/બૈજુ કલેશ\nમુંબઈ:માઈક્રોમેક્સ ચીનની અલીબાબાને હિસ્સો વેચવાની તૈયારી કરી રહી છે. સૂત્રોના જણાવ્યા અનુસાર કંપની ચીનની અલીબાબાને 25 ટકા હિસ્સો 70 કરોડ ડોલર (રૂ.4,200 કરોડ)માં વેચવાની યોજના ધરાવે છે. આ સાથે વિદેશી રોકાણકાર કોઈ ભારતીય હેન્ડસેટ કંપનીમાં પહેલી વખત હિસ્સો ખરીદશે.\nડીલમાં જાપાનની સોફ્ટબેન્ક પણ ભાગ લેશે. ઉલ્લેખનીય છે કે, સોફ્ટબેન્ક અલીબાબામાં 32 ટકા હિસ્સો ધરાવે છે. સૂત્રના જણાવ્યા અનુસાર ભારતની બીજા નંબરની હેન્ડસેટ કંપનીને ડીલમાં લગભગ 3.5 અબજ ડોલર (રૂ.21,000 કરોડ)નું મૂલ્ય મળશે. જેની જાહેરાત ટૂંક સમયમાં થવાની શક્યતા છે.\nટ્રાન્ઝેક્શનના ભાગરૂપે માઈક્રોમેક્સનો 26 ટકા હિસ્સો ચીનની અગ્રણી ઓનલાઇન પેમેન્ટ સોલ્યુશન કંપની અલિપેના માલિક અલીબાબા ગ્રૂપ હોલ્ડિંગને વેચવામાં આવશે. આ સાથે કંપની વિશ્વના સૌથી વધુ ઝડપે વધી રહેલા હેન્ડસેટ માર્કેટમાં પ્રવેશ મેળવી શકશે. સૂત્રના જણાવ્યા અનુસાર સોફ્ટબેન્ક અને અલીબાબા કમિંગલેડ ફંડ તરીકે સંયુક્ત રીતે માઈક્રોમેક્સમાં રોકાણ કરશે. કમિંગલેડ ફંડમાં ભાગીદારે વ્યક્તિગત રોકાણ જાહેર કરવાનું હોતું નથી. સોફ્ટબેન્ક પાસેના અલીબાબાના હિસ્સાનું મૂલ્ય લગભગ 50 અબજ ડોલર હોવાનો અંદાજ છે.\nસિટી ગ્રૂપ સૂચિત ડીલ માટે અલીબાબા અને સોફ્ટબેન્કને સલાહ આપી રહી છે. જ્યારે માઈક્રોમેક્સે સલાહકાર તરીકે ગોલ્ડમેન સૅક્સની નિમણૂક કરી છે. અલીબાબા અને સોફ્ટબેન્કે ડીલની ચર્ચાને અટકળો ગણાવી હતી. જ્યારે માઈક્રોમેક્સે પણ આ મુદ્દે કોઈ માહિતી આપી ન હતી.\nઉલ્લેખનીય છે કે, ઇટીએ સૌથી પહેલાં 23 ફેબ્રુઆરીએ અલીબાબા અને સોફ્ટબેન્ક સાથે માઈક્રોમેક્સની વાટાઘાટના સમાચાર પ્રકાશિત કર્યા હતા. હિસ્સાના વેચાણ માટે એમેઝોન અને ફોક્સકોનનો પણ સંપર્ક કરાયો હોવાની અટકળો હતી. ઉપરાંત, પાંચ અબજ ડોલર જેટલા ઊંચા વેલ્યુએશનની વાતો ચર્ચાતી હતી. ડીલ પાર પડશે તો માઈક્રોમેક્સના હાલના રોકાણકારોને નોંધપાત્ર લાભ થશે. જેમ કે, ટી એ એસોસિયેટ્સ કંપનીમાં 15 ટકા હિસ્સો ધરાવે છે, જે તેણે પાંચ વર્ષ પહેલાં રૂ.225 કરોડમાં ખરીદ્યો હતો. એ વખતે કંપનીનું મૂલ્ય લગભગ રૂ.1,500 કરોડ હતું.\nમાઈક્રોમેક્સના પ્રમોટર્સ ૩-૩.૫ અબજ ડોલરનું મૂલ્ય માંગી રહ્યા છે, જે 2013-14ની કુલ આવકના 2.5-2.9 ગણું છે. રજિસ્ટ્રાર ઓફ કંપનીઝના જણાવ્યા અનુસાર માઈક્રોમેક્સે 2013-14માં રૂ.7,142 કરોડની આવક હાંસલ કરી હતી.\nસૂચિત ગાળામાં કંપનીનો વ્યાજ, કરવેરા, ઘસારા અને એમોર્ટાઇઝેશન પૂર્વેનો નફો (EBITDA) રૂ.439 કરોડ અને કરવેરા પછીનો નફો રૂ.284 કરોડ હતો. ઉલ્લેખનીય છે કે, સોફ્ટબેન્કે ગયા વર્ષથી ભારતમાં નોંધપાત્ર રોકાણ સાથે સ્નેપડીલ, Housing.com અને ઓલાકેબ્સમાં હિસ્સો ખરીદ્યો છે.\nસોમવારે તેણે ભારતી એન્ટરપ્રાઇઝ અને ફોક્સકોન સાથેના સંયુક્ત સાહસમાં ભારત ખાતેના રિન્યુએબલ એનર્જી પ્રોજેક્ટ્સમાં આગામી દાયકામાં 20 અબજ ડોલરનું રોકાણ કરવાની જાહેરાત કરી હતી. માઈક્રોમેક્સના ચાર સ્થાપક રાહુલ શર્મા, રાજેશ અગરવાલ, સુમિત કુમાર અને વિકાસ જૈન સંયુક્ત રીતે કંપનીનો લગભગ 80 ટકા હિસ્સો ધરાવે છે. બાકીનું હોલ્ડિંગ પ્રાઇવેટ ઇક્વિટી (પીઇ) ફંડ્સ અને કર્મચારીઓ પાસે છે.


રિલેશનશિપને મજબૂત બનાવે કપલ યોગ | Couple Yoga Strengthens Relationships - Divya Bhaskar\nCouple Yoga Strengthens Relationships\nફિટનેસ મંત્ર:રિલેશનશિપને મજબૂત બનાવે કપલ યોગ\n14 દિવસ પહેલાલેખક: સ્નિગ્ધા શાહ\nદરેક સંબંધને મજબૂત બનાવવા માટે એને સમય આપવો બહુ જરૂરી છે. આજના અત્યંત વ્યસ્ત જીવનમાં જ્યારે વ્યક્તિ માટે પોતાનો માટે સમય કાઢવો મુશ્કેલ બની રહ્યો છે ત્યારે પાર્ટનર માટે સમય કાઢવા માટે બહુ ડેડિકેશનની જરૂર પડે છે. આવી સ્થિતિમાં જો કપલ એકબીજા સાથે ‘કપલ યોગ’ની પ્રેકટિસ કરે તો તેમનો સંબંધ વધારે મજબૂત બની શકે છે. કપલ યોગ તમને તમારા લાઇફ પાર્ટનર સાથે શારીરિક અને ક્રિયાત્મક રીતે જોડાણ સાધવામાં મદદ કરે છે. આના કારણે બંને પાર્ટનર વચ્ચે નિકટતા વધે છે. શ્વાસ, સ્પર્શ, ગતિ અને આત્મિયતાના માધ્યમથી કપલ યોગ બે વ્યક્તિઓને એકબીજાની નિકટ લાવવામાં મદદ કરે છે અને એના કારણે જીવનસાથી સાથેના સંબંધ સુદૃઢ\nસામાન્ય રીતે કપલ એકબીજા સાથે વધારેને વધારે સમય ગાળવાનું પસંદ કરે છે અને કપલ યોગ તેમને આ તક આપે છે. કપલ યોગના માધ્યમથી પાર્ટનર એકબીજા સાથે ખુલ્લા દિલથી તાદાત્મય સાધી શકે છે જેના કારણે તેમના જીવનની સમસ્યા તો આપોઆપ ઉકેલાઇ જાય છે. જીવનમાં સમસ્યાનું પ્રમાણ ઘટવાથી કપલના સંબંધો વધારે મધુર બને છે. જો કોઇ દંપતિનો સંબંધ ખરાબ તબક્કામાંથી પસાર થતો હોય તો સાથે નિયમિત રીતે યોગ કરવાથી ચોક્કસપણે ફાયદો થાય છે. આમ, કપલ યોગ સંબંધો સુધારવામાં મદદ મળે છે. જો કપલ નીચેના આસન નિયમિત રીતે કરે તો રિલેશનશિપને મજબૂત બનાવી શકાય છે.\nનિયમિત રીતે આ આસન કરવાથી ઊર્જાનું સ્તર વધે છે. આના કારણે યૌવન ઊર્જાવાન તેમજ તાજગીસભર રહે છે.\nઆસન કરવાની રીત: આ મુદ્રામાં પગને સમાન રીતે ફેલાવો અને હાથને હિપ્સ પર રાખો. શ્વાસ લેતી વખતે હાથ ઉપર ઉંચા કરો અને શ્વાસ છોડતી વખતે કમરથી આગળ ઝુકાવો. હવે કોણીને જમીન પર આરામ આપો, ખભા સીધા રાખો અને આંગળીઓને એકસાથે પકડો. હવે માથું જમીન પર રાખો. જો માથું જમીન સુધી પહોંચી શકતું નથી, તો તમે યોગ બ્લોકનો ઉપયોગ કરીને તેના પર માથું રાખી શકો છો. આ મુદ્રામાં 10 વાર શ્વાસ લો અને છોડો. હવે શ્વાસ લેતી વખતે સીધા ઊભા રહો અને તમારા હાથને કમર પર રાખો.\nઅર્ધ ચંદ્રાસન તમારા અને તમારા સાથી વચ્ચે સમન્વય અને સંતુલનની ભાવનાને વધારે સારી બનાવે છે. આના કારણે યૌન શક્તિમાં વધારો થાય છે. આના કારણે જાતીય સંબંધ વધારે સારી રીતે માણી શકાય છે.\nઆસન કરવાની રીત : તમારા જમણા પગને હથેળીની વચ્ચે રાખો અને ડાબા પગને પાછળની તરફ લઇ જાઓ. ઊંડો શ્વાસ લઇને શરીરના ઉપરના હિસ્સાને પાછળની તરફ વાળો. શ્રોણિ વિસ્તારને પાછળની તરફ ધકેલો. આ આસન ભારે શરીરને પણ લચીલું બનાવી શકે છે.


ટ્રાફિક – 70 mm Dreams\nMay 7, 2016 July 11, 2016 jayeshadhyaru\nહેડિંગઃ થ્રિલ રાઇડ\nઇન્ટ્રોઃ આ ઇમોશનલ થ્રિલર નખ ચાવતા રહીએ એવો રોમાંચ અને આંખના ખૂણા પલાળી દે તેવી સંવેદનશીલ સ્ટોરીનું મસ્ત કોમ્બિનેશન છે.\nધારો કે આપણે બમ્પર ટુ બમ્પર ટ્રાફિક જામમાં ફસાયેલા છીએ. ગાડીઓના એ થપ્પાની પાછળ સાઇરનો વગાડતી કોઈ એમ્બ્યુલન્સ આવે છે, પરંતુ તે જરાય આગળ જઈ શકે એવી સ્થિતિ નથી. ત્યારે આપણને તે એમ્બ્યુલન્સની દીવાલો વચ્ચે રહેલા દર્દીની કે એનાં પરિવારજનોની હાલતનો વિચાર આવે છે ખરો? મલયાલમ ફિલ્મોના ડિરેક્ટર (અને હવે સ્વર્ગસ્થ) રાજેશ પિલ્લઈની ફિલ્મ ‘ટ્રાફિક’ એક તો આપણને આ પ્રશ્ન પૂછે છે અને સાથોસાથ ઘડિયાળના કાંટે દોડતી જીવન-મરણ વચ્ચેની અત્યંત રોમાંચક રેસ અગેઇન્સ્ટ ટાઇમ પર લઈ જાય છે.\nમુંબઈમાં એક યુવાન રોડ એક્સિડન્ટ થાય છે અને ડૉક્ટરો તેને બ્રેઇનડેડ જાહેર કરી દે છે. બીજી તરફ પુણેમાં એક ટીનેજર છોકરીને જો સાંજ સુધીમાં પ્રત્યારોપણ માટે નવું હૃદય ન મળે તો તેના બચવાના કોઈ ચાન્સ નથી. હૃદયના દાતા તૈયાર છે, છોકરીનાં માતાપિતા (દિવ્યા દત્તા અને પ્રોસેનજિત ચેટર્જી) પણ રાહ જોઈ રહ્યાં છે. ત્યાં ઈશ્વર કસોટી કરે છે, પ્રચંડ વરસાદમાં પ્લેન કે હેલિકોપ્ટર ઊડી શકે તેમ નથી. હવે એક જ રસ્તો છે, મુંબઈથી પુણેનું ૧૬૦ કિલોમીટરનું અંતર અઢી કલાકમાં કાપવાનું. ટ્રાફિક જોઇન્ટ કમિશનર (જિમી શેરગિલ) આખા રસ્તે ટ્રાફિક બ્લોક કરાવે છે. જ્યારે માનવહૃદય લઇને ટ્રાફિક કોન્સ્ટેબલ રામદાસ ગોડબોલે (મનોજ બાજપાઈ) પુરપાટ સ્પીડે ગાડી મારી મૂકે છે. કામ અશક્યવત્ છે, પરંતુ તેમાં જોડાયેલી દરેક વ્યક્તિ તેને પૂરું કરવા કટિબદ્ધ છે.\nહામ, હૈયું અને હાઇવે\n૨૦૦૮માં સાચેસાચ બનેલું, કે એક યુવાનનો અકસ્માત થયો અને તેને બ્રેઇનડેડ ઘોષિત કરવામાં આવ્યો. માતાપિતાએ ભારે હૈયે દીકરાનાં આંખો, કિડની અને હૃદયનું દાન કરવાનું નક્કી કર્યું. તે હૉસ્પિટલથી ૩૦ કિલોમીટર છેટે બીજી એક હૉસ્પિટલમાં નવ વર્ષની બાળકી તંદુરસ્ત હૃદય માટે તરસી રહી હતી. કાર્ડિયાક સર્જન પોતાના હાથમાં આઇસબૉક્સમાં હૃદય મૂકીને દોડતા નીકળ્યા. રસ્તે આવતાં તમામ સિગ્નલો પર ટ્રાફિક થંભાવી દેવાયેલો. આખરે ૩૦ કિલોમીટરનું અંતર ૧૫ મિનિટમાં કાપીને તે બાળકની જિંદગી બચાવી લેવાઈ. આ સત્યઘટના પરથી ડિરેક્ટર રાજેશ પિલ્લઈએ ૨૦૧૧માં ‘ટ્રાફિક’ નામની સુપરહીટ મલયાલમ ફિલ્મ બનાવેલી. તેની તમિળ અને કન્નડ આવૃત્તિ પછી હવે હિન્દીનો વારો આવ્યો છે. કલાકારોનો જબરદસ્ત કાફલો ધરાવતી આ ફિલ્મના બે સ્પષ્ટ ભાગ પડે છે, માનવીય સંવેદનશીલ પાસું અને સીટનો ટેકો છોડીને ટટ્ટાર થઈ જઇએ એવી જબરદસ્ત થ્રિલ.\nફિલ્મ શરૂ થાય કે તરત જ ATMમાંથી પૈસા બહાર આવતા હોય એ સ્પીડે ધડાધડ નવાં નવાં પાત્રો ઇન્ટ્રોડ્યુસ થવા માંડે. એકસાથે પાંચેક મોરચે અલગ અલગ વાર્તાઓ સમાંતરે ચાલતી રહે. એમાંથી કોઇને એકબીજા સાથે દેખીતો સંબંધ હોય એવું ન લાગે. જેવું આપણે માથું ખંજવાળવાનું સ્ટાર્ટ કરીએ કે તરત જ વાર્તા ફટ્ દઇને હાઇવે પર ચડી જાય. કન્ફ્યુઝન દૂર કરવા માટે અંગ્રેજી ટીવી સિરિયલ ‘24’ની જેમ બધાં દૃશ્યોને એકસાથે સ્ક્રીન પર મૂકી દેવામાં આવે. ત્યારે ખબર પડે કે આ વાર્તાઓ એકબીજા સાથે કયા તાંતણે જોડાયેલી છે. સરી જતી એકેક સેકન્ડ કીમતી છે તે દર્શાવતી ઘડિયાળ પણ સાથોસાથ ડિસ્પ્લે થતી રહે અને બૅકગ્રાઉન્ડમાં હૃદયના ધબકારા પણ સંભળાય.\nમિનિમમ સમયમાં મૅક્સિમમ અંતર કાપીને અને મુંબઈનો એનાકોન્ડાછાપ ટ્રાફિક ચીરીને હૃદય પહોંચાડવાનું છે એ ટાસ્ક પોતે જ આપણું બ્લડપ્રેશર ઊંચું કરી દેવા માટે પૂરતું છે. ફટાફટ દોડતો કેમેરા, એરિયલ શૉટ્સ, રોકી રખાયેલા લોકોનો વધતો ગુસ્સો, રસ્તામાં આવતી અણધારી મુશ્કેલીઓ અને ઉપરથી વરસતા વરસાદનું વિઘ્ન. ૧૦૦ મિનિટની આ ફિલ્મનો અડધોઅડધ હિસ્સો આવી જ પ્યોર થ્રિલથી ભરચક છે.\nપરંતુ રાઇટર-ડિરેક્ટર માત્ર એક થ્રિલર ફિલ્મ બનાવીને અટકી ગયા નથી. એમણે દરેક પાત્રને એક આગવો હ્યુમન એન્ગલ આપ્યો છે. ફિલ્મનું એકેક પાત્ર સખત માનસિક સંઘર્ષ કરી રહ્યું છે. એક માતાપિતા પર પોતાના એકના એક દીકરાના જીવન પર પૂર્ણવિરામ મૂકીને કોઇકની જિંદગી બચાવવાનું દબાણ છે, એક હવાલદાર પોતાના પર લાગેલું ભ્રષ્ટાચારનું કલંક દૂર કરવા અને દીકરીની નજરમાં ફરીથી માનભર્યું સ્થાન મેળવવા મથી રહ્યો છે, એક સ્ત્રી પોતાનું પ્રિયપાત્ર ગુમાવી રહી છે, એક પુરુષ પોતાના લગ્નજીવનના ઝંઝાવાત સામે ઝઝૂમી રહ્યો છે, એક પોલીસ કમિશનર પ્રેક્ટિકલ થવું કે ઇમોશનલ તે દુવિધામાં છે, તો એક પિતા પોતાની દીકરીને પૂરતો સમય ન આપી શક્યાના ગિલ્ટમાં છે. દરેક દ્વંદ્વને અંતે માણસાઈનો વિજય થાય છે. લેખકોએ એવી ખૂબીથી વાર્તાને વળાંક આપ્યા છે, કે લોકો ધર્મ-રાજકીય સ્વાર્થને બાજુએ મૂકીને માત્ર કોઇને જીવાડવાના હેતુથી, માણસ તરીકેની પોતાની ફરજ બજાવવા માટે નીકળી પડે છે.\nતમામ મોરચે ચાલતા આ સંઘર્ષોને જોવાની મજામાં ઉમેરો કરે છે ફિલ્મની ધરખમ અને સુરતી માંજા જેવી ધારદાર કાસ્ટ. મનોજ બાજપાઈ તો કેમેરા સામે કાન ખોતરે તોય જોવો ગમે એવો દમદાર એક્ટર છે એ આપણને ખબર છે જ. ‘અ વેન્સડે’ના અનુપમ ખેરની સ્ટાઇલમાં કંટ્રોલ રૂમમાંથી રૂઆબભેર હુકમો છોડતો જિમી શેરગિલ પણ હાફુસ કેરી જેવો સ્વીટ લાગે છે. પરંતુ તે ઉપરાંત કિટુ ગિડવાણી, સચિન ખેડેકર, વિક્રમ ગોખલે, પરંબ્રત ચેટર્જી, પ્રોસેનજિત ચેટર્જી, દિવ્યા દત્તા સરીખા અદાકારોની એક્ટિંગમાંથી પણ પ્રામાણિકતા ટપકે છે. સંવેદના અને રોમાંચના તાણાવાણા ડિરેક્ટર રાજેશ પિલ્લઈએ માત્ર ૧૦૦ મિનિટમાં જ ગૂંથી લીધા છે. એટલે ફિલ્મમાં ક્યાંય ખોટી ચરબી દેખાતી નથી. ઇવન સાવ સિંગલ લાઇનની લાગતી સ્ટોરીમાં પણ વચ્ચે અણધાર્યા ટ્વિસ્ટ નાખીને રોમાંચ વધારી દીધો છે.\nજોકે ઘણાં દૃશ્યોમાં પ્રોડક્શન ક્વૉલિટી ખાસ્સી નબળી લાગે છે. આપણે ફિલ્મનાં પાત્રો સાથે ઇમોશનલી જોડાઇએ, તેમ છતાં ઘણાં બધાં રડારોળનાં દૃશ્યો ફિલ્મને લાઉડ મૅલોડ્રામાની બાઉન્ડરી તરફ ધકેલતા હોય તેવું ફીલ થઈ આવે છે. થોડું એવું થાય કે જો બૅકગ્રાઉન્ડ મ્યુઝિક અને એડિટિંગને થોડાં વધારે પૉલિશ કર્યાં હોત તો ફિલ્મ ઓર નિખરી આવત. ઘણા ફિલ્મ રસિયાઓ કહે છે કે આ હિન્દી વર્ઝન કરતાં ઑરિજિનલ મલયાલમ ફિલ્મ ક્યાંય વધુ સારી રીતે બની હતી. જો ખરેખર ફિલ્મો જોવાનો શોખ હોય, તો મલયાલમને પહેલી પસંદગી આપી શકાય.\nથોભો, જુઓ, જાઓ\nદુઃખની વાત એ છે કે ડિરેક્ટર રાજેશ પિલ્લઈ પોતાની આ ફિલ્મની રિલીઝ જોઈ શક્યા નહીં. આ વર્ષે ફેબ્રુઆરીમાં તેઓ લિવરની બીમારીને કારણે ૪૧ વર્ષની ભરયુવાન વયે ગુજરી ગયા. તમને ઇમોશનલ-થ્રિલર ફિલ્મો ગમતી હોય કે નહીં, પરંતુ રિયલ લાઇફમાંથી આવી સરસ વાર્તા શોધીને પ્રામાણિકતાથી પેશ કરવા માટે ડિરેક્ટરને અંજલિરૂપે પણ આ ફિલ્મ જોવી જોઇએ. ફિલ્મ જોયા પછી ક્યારેય કોઈ એમ્બ્યુલન્સનો રસ્તો રોકતા જીવ નહીં ચાલે.\nPrevious Game Of Death – Bruce Lee


પૂનમ પાંડે ક્લાસી અવતારમાં બતાવી પોતાની નોટી અદાઓ! | Poonam Pandey Latest Photoshoot - Gujarati Oneindia\nPublished: Tuesday, September 8, 2015, 14:50 [IST]\nપૂનમ પાંડેને ન્યૂઝમાં કેવી રીતે રહેવું તે સારી રીતે આવડે છે. માટે તો પૂનમ પાંડે વારે તહેવારે પોતાના ટ્વિટર એકાઉન્ટ પર પોતાની ખાસ તસ્વીરો મૂકીને લોકોને દિલની ધડકનોને ઘરે બેઠા બેઠા જ વધારી દે છે.\nત્યારે હાલમાં જ પૂનમે એક પ્રમોશન એડ કરી અને સાથે જ એક ઇવેન્ટમાં પણ પોતાનો ક્લાસી અવતાર બતાવ્યો. જો કે આ ક્લાસી અવતારમાં પણ પોતાની કામણગારી અદાઓને બતાવવાનું પૂનમ બિલકુલ પણ ભૂલી નહતી. ત્યારે પૂનમ પાંડેની આ ખાસ તસવીરોને જુઓ આ ફોટોસ્લાઇડરમાં...\nજીન્સ સ્કર્ટમાં પૂનમ\nપૂનમે શોર્ટ જીન્સ સ્કર્ટ અને વાઇટ ટોપમાં કંઇક આ રીતે પડાવી તસવીર.\nત્યારે પૂનમ પાંડેએ કંઇ આ રીતે પોતાની કાતિલ અદાઓના કામણ તસવીરમાં ઉતાર્યા.\nતો અન્ય એક એડના પ્રમોશનમાં કંઇ આ રીતે જોવા મળી પૂનમ પાંડે.\nઆ એડ પ્રમોશનમાં કોઇ મોટો સ્પ્રાઇઝ વિષે વાત કરતી જોવા મળી પૂનમ પાંડે.\nજો કે આ એડ શૂટમાં પણ પૂનમ તેની કાતિલ અદાઓથી લોકોને કંઇક આમ ધાયલ કર્યા.\nતો અન્ય એક ઇવેન્ટમાં ભાગ લેવા આવેલી પૂનમે વાઇટ ગાઉન બતાવ્યો પોતાનો ક્લાસી અંદાજ\nઆ વાઇટ ગાઉનમાં લો બન અને બોલ્ડ મેકઅપમાં પૂનમ લાગતી હતી કલાસી અને બ્યૂટીફૂલ.\nત્યારે પોતાની કાતિલ અદાઓ પૂનમે કંઇક આ રીતે બતાવી હતી.\nસાથે જ પોતાના હાસ્યથી પૂનમે લોકોને કાયલ કરવામાં બિલકુલ પણ કસર નહતી છોડી.\npoonam pandey bollywood movies photoshoot photos kingfisher પૂનમ પાંડે બોલીવૂડ મોડેલ હિરોઇન\nStory first published: Tuesday, September 8, 2015, 14:50 [IST]\nPoonam Pandey isaIndian model andaself-proclaimed cricket fan. Pandey wasaKingfisher Calendar girl for year 2011.


Gujarati News » Sports » | former indian footballer syed shahid hakim death was part of 1960 rome olympicsn indian football team\nSyed Shahid Hakim : ભારતના દિગ્ગજ ફૂટબોલરનું થયું અવસાન, રોમ ઓલિમ્પિકમાં ભાગ લીધો હતો\nઆ ભૂતપૂર્વ ખેલાડી પાંચ દાયકા સુધી ભારતીય ફૂટબોલ સાથે સંકળાયેલા હતા, પછીથી કોચ બન્યા અને દ્રોણાચાર્ય પુરસ્કારથી પણ સન્માનિત થયા.\nPublish Date - 4:05 pm, Sun, 22 August 21 Edited By: Nirupa Duva Follow us -\nSyed Shahid Hakim : ભૂતપૂર્વ ભારતીય ફૂટબોલર (Former Indian Footballer) અને 1960 રોમ ઓલિમ્પિક (Rome Olympics)માં ભાગ લેનાર સૈયદ શાહિદ હકીમનું રવિવારે ગુલબર્ગની એક હોસ્પિટલમાં અવસાન થયું. કૌટુંબિક સૂત્રોએ આ માહિતી આપી હતી. સૈયદ શાહિદ હકીમ (Syed Shahid Hakim), જે હકીમ સાબ તરીકે પ્રખ્યાત છે, તેઓ 82 વર્ષના હતા. તેમને તાજેતરમાં જ હુમલો આવ્યો હતો જે બાદ તેમને ગુલબર્ગની હોસ્પિટલમાં દાખલ કરવામાં આવ્યા હતા.\nહકીમ પાંચ દાયકા સુધી ભારતીય ફૂટબોલ (Indian Football) સાથે સંકળાયેલા હતા. બાદમાં તેઓ કોચ બન્યા અને તેમને દ્રોણાચાર્ય પુરસ્કાર પણ મળ્યો. તે 1982 એશિયન ગેમ્સમાં પીકે બેનર્જી સાથે સહાયક કોચ હતા અને બાદમાં મર્ડેકા કપ દરમિયાન રાષ્ટ્રીય ટીમના મુખ્ય કોચ બન્યા હતા.\nહોમ ટીમો પણ મજબૂત થઈ\nઘરેલું સ્તરે કોચ તરીકે તેમનું શ્રેષ્ઠ પ્રદર્શન મહિન્દ્રા એન્ડ મહિન્દ્રા (હવે મહિન્દ્રા યુનાઇટેડ) માટે હતું જ્યારે ટીમે 1988 માં ઇસ્ટ બંગાળની મજબૂત ટીમને હરાવીને ડુરંડ કપ જીત્યો હતો. તેમણે સાલગાઓકરને કોચિંગ પણ આપ્યું હતું. તેઓ ફિફાના આંતરરાષ્ટ્રીય રેફરી (Referee) પણ હતા અને તેમને પ્રતિષ્ઠિત ધ્યાનચંદ એવોર્ડ (Dhyan Chand Award)થી નવાજવામાં આવ્યા હતા.\nહવાઈ દળના ભૂતપૂર્વ સ્ક્વોડ્રન લીડર હકીમ સ્પોર્ટ્સ ઓથોરિટી ઓફ ઈન્ડિયા (Sports Authority of India)ના પ્રાદેશિક નિયામક પણ હતા. તે અંડર -17 ફિફા વર્લ્ડ કપ પહેલા પ્રોજેક્ટ ડાયરેક્ટર પણ હતા.\nઓલિમ્પિકમાં એક પણ મેચ રમી\nહકીમ કેન્દ્રીય મિડફિલ્ડર તરીકે રમતા હતા પરંતુ હકીકત એ છે કે તેમને 1960 ના રોમ ઓલિમ્પિક (Rome Olympics)માં રમવાની તક મળી ન હતી. સંજોગોવશાત્, પછી કોચ તેમના પિતા સૈયદ અબ્દુલ રહીમ હતા. આ પછી, તે એશિયન ગેમ્સ 1962 માં ગોલ્ડ મેડલ વિજેતા ટીમમાં સ્થાન ગુમાવ્યું.\nAIFF એ દુખ વ્યક્ત કર્યું\nઅખિલ ભારતીય ફૂટબોલ મહાસંઘે (Indian Football Federation) પણ હકીમના નિધન પર શોક વ્યક્ત કર્યો છે. એઆઈએફએફની વેબસાઈટ પર બહાર પાડવામાં આવેલા નિવેદનમાં પ્રમુખ પ્રફુલ પટેલને ટાંકીને કહેવામાં આવ્યું છે કે, “દુ:ખની વાત છે કે હકીમ હવે નથી રહ્યા. તેઓ ભારતીય ફૂટબોલની સુવર્ણ જનરેશનનો એક ભાગ હતા જેમણે દેશમાં આ રમતને પ્રોત્સાહન આપવામાં મહત્વનું યોગદાન આપ્યું હતું. ભારતીય ફૂટબોલ (Indian football)માં તેમનું યોગદાન ભૂલી શકાય તેમ નથી.\nઆ પણ વાંચો : History of England : ઇંગ્લેન્ડ ક્રિકેટના ઇતિહાસમાં 22 ઓગસ્ટની તારીખ ખરાબ છે ! જો તમને વિશ્વાસ ન હોય તો વાંચો આ સમાચાર\nચૂંટણી પરિણામો 2021 8 months ago


કેતુ 1 વર્ષ સુધી આ4રાશિઓ પર રહેશે કૃપા! અપાર ધન અને પ્રતિષ્ઠા આપશે.... -\nકેતુ 1 વર્ષ સુધી આ4રાશિઓ પર રહેશે કૃપા! અપાર ધન અને પ્રતિષ્ઠા આપશે….\nસૌથી ધીમી ગતિ ધરાવતો ગ્રહ કેતુ હવે આવતા વર્ષે રાશિ બદલી નાખશે. ત્યાં સુધી, તુલા રાશિમાં રહીને, તે4રાશિના લોકોને ઘણું ધન, ઉચ્ચ પદ અને સન્માન આપશે.\nસામાન્ય રીતે કેતુની વાત સાંભળીને લોકોને નકારાત્મકતાનો અહેસાસ થાય છે, પરંતુ કેતુ પણ શુભ ફળ આપે છે. કેતુ, જે હંમેશા પાછળની ગતિમાં રહે છે, તે એવા લોકોને અપાર ધન, સન્માન અને સન્માન આપે છે જેઓ તેમની કુંડળીમાં શુભ સ્થિતિમાં હોય છે. જાણો કે આવતા વર્ષના ઓક્ટોબર મહિના સુધીનો આ સમય4રાશિઓ માટે ખૂબ જ શાનદાર છે.\nકેતુ આ લોકો પર દયાળુ રહેશે\nકર્કઃ કર્ક રાશિના લોકો માટે આ સમય સારો રહેશે. તેમના અટકેલા કામ પૂરા થશે. મોટો બદલાવ આવી શકે છે. સ્થિતિ શોધી શકાય છે. ફરક પડશે.\nસિંહ: તુલા રાશિમાં કેતુનું ગોચર સિંહ રાશિના લોકો માટે ખૂબ જ શુભ સાબિત થશે. હિંમત, શક્તિ વધશે. નેતા તરીકે સક્રિય રહો. તમને કોઈ મોટી જવાબદારી મળી શકે છે. એવું કહી શકાય કે આ સમય ભાગ્ય લાવનાર છે. પૈસાથી ફાયદો થશે. આર્થિક સ્થિતિ મજબૂત રહેશે.\nતુલા: તુલા રાશિના લોકો માટે પણ આ કેતુનું સંક્રમણ લાભદાયક છે. આ લોકોને નવી નોકરી મળી શકે છે. નાણાકીય સ્થિતિ સારી રહેશે. પૈસાથી ફાયદો થશે. એકથી વધુ રીતે આવક થશે. આવા લોકો જે કુંવારા છે, તેઓ આ સમય દરમિયાન લગ્ન કરી શકે છે.\nવૃશ્ચિક: કેતુનો સંક્રમણ સમય વૃશ્ચિક રાશિના જાતકોને સારા પરિણામ આપશે. દુશ્મનો મળી જશે. કાર્યમાં પ્રગતિ થશે. પ્રમોશન-વૃદ્ધિ મળી શકે છે. વેપારીઓને પણ ફાયદો થશે. હિંમત વધવાથી નિર્ણય લેવામાં સરળતા રહેશે. જીવનમાં ખુશીઓ જળવાઈ રહેશે.\nકુંભ :તમારા વર્ષોથી અટકેલા કામ આજે પૂર્ણ થશે. આજે તમે જે પણ કામ મહેનત અને ઈમાનદારીથી કરશો અને તેના શુભ ફળ મળશે. પરિવારના સદસ્યો સાથે અચાનક બહાર નીકળવું ફાયદાકારક બની શકે છે. તમારો દિવસ પરિવાર, અંગત જીવન અને પૈસાની બાબતમાં જ પસાર થઈ શકે છે. જો તમે નવું વાહન ખરીદવા માંગો છો તો આજનો દિવસ શુભ છે. આ સિવાય આજે જીવનસાથી સાથે સાંજનો ખાસ કાર્યક્રમ પણ બની શકે છે.\nમીન:આજે તમે કોઈ મોટી યોજના અથવા કાર્યક્રમમાં ભાગ લેશો, જેના માટે તમને પ્રશંસા અને પુરસ્કાર મળશે. દિવસભર ઉત્સાહ રહેશે. વેપારમાં થોડી મૂંઝવણને કારણે લાભના માર્ગમાં અવરોધ આવી શકે છે. કોઈ અનુભવી વ્યક્તિની સલાહ લઈને મામલો ઉકેલી શકાય છે. આજે તમારે તમારા આત્મસન્માનની ચિંતા કરવાની જરૂર નથી. સોદાબાજીમાં પણ ઘણી સારી સફળતા મળવાની શક્યતાઓ છે. જીવનસાથીનું બગડતું સ્વાસ્થ્ય તમારા માટે સમસ્યા બની શકે છે.\nલીંબુના આ ઉપાયો તમને ધનવાન બનાવશે, વિશ્વાસ ન આવતો હોય તો જાતે જ અજમાવી જુઓ


રાજકોટમાં ભાજપના ઉમેદવાર મોહન કુંડારિયાની કોંગ્રેસના નેતાને ધમકીનો Audio વાયરલ, સાંભળો શું કહ્યું\nમેરાન્યૂઝ નેટવર્ક.રાજકોટઃ રાજકોટ લોકસભા બેઠક માટે ભાજપના ઉમેદવાર દ્વારા કોંગ્રેસના જિલ્લા પંચાયતના સભ્યને ફોન પર ધમકાવાયા હોવાનો ઓડિયો વાયરલ થયો છે. જેમાં ભાજપના ઉમેદરવાર મોહન કુંડારિયાએ કોંગ્રેસના નેતા નાનુ ડોડિયાને ધમકાવ્યા હોવાનું કહેવાયું છે. જે અંગેનો ઓડિયો વાયરલ થતાં રાજકારણ ગરમાયું છે. સાથે જ પ્રશ્ન એ પણ ઉદ્ભવ્યો છે કે ભાજપના ઉમેદવારનને કોંગ્રેસના નેતા પાસેથી વોટ માગવાની એવી તો શું જરૂર પડી? શું વોટ અને બેઠકો માટે બંને પક્ષોના નેતાઓ એક બિજાની મદદગારી કરી સેટિંગ કરતા હશે? આ ઓડિયો બાદ કોંગ્રેસના ઉમેદવાર તથા કોંગ્રેસના જિલ્લા પંચાયતના સભ્ય બંનેએ પ્રતિક્રિયા આપી હતી આ ઓડિયો અંગેની જેમાં તેમણે આ બાબતનો સ્વિકાર કર્યો હતો.\nઅહીં વાયરલ થયેલો આ ઓડિયો રજુ કરવામાં આવ્યો છે. જેમાં મોહન કુંડારિયા શરૂઆતમાં રિક્વેસ્ટ કરીને 75 ટકા મત આવવા જોઈએ તેવું કહે છે ત્યારે સામે નાનુભાઈ કહે છે કે જોવું પડે એતો ત્યારે મોહન કુંડારિયા આક્રમક શબ્દોમાં કહે છે કે તમે 70 ટકા મત નહીં અપાવો તો મંડળી ભૂલી જજો. મંડળી બંધ કરાવી દેવાની ધમકી આપતાં નાનુભાઈ કહે છે કે આમ ધમકી ન આપો હું કોંગ્રેસનો સભ્ય છું. સાંભળો આ ઓડિયો.\nત્યાર બાદ કોંગ્રેસના નેતા લલિત કથગરા દ્વારા પણ પ્રતિક્રિયા આપવામાં આવી હતી. આ ઓડિયો સાંભળી તેઓ પણ ઘણા નારાજ થયા હતા. તેમણે આ લોકશાહી છે કે ગુંડાગીરી તેવો સવાલ ઊભો કર્યો હતો. અહીં તે અંગેનો વીડિયો કે જે તેમણે પ્રતિક્રિયા આપી હતી તે રજુ કરવામાં આવ્યો છે.\nતે પછી મીડિયા સાથે વાત કરતાં કોંગ્રેસના જિલ્લા પંચાયતના સભ્ય નાનુ ડોડિયાએ કહ્યું કે, મને રાત્રીના સમયે 9, 9.15 કલાકે ફોન કરી મોહન કુંડારિયાએ 70 ટકા મતદાન તેમના માટે કરાવવાની ધમકી આપી હતી. જેમાં તેમણે મંડળી બંધ કરાવી દેવાનું કહેવાયું હતું. હું કોંગ્રેસના અમિતભાઈ પરેશભાઈને ફોન કરીને આ અંગે પરામર્શ કરીશ તેવું કહ્યું હતું. અગાઉ પણ મને ત્રણ ત્રણ ગણી ઓફર્સ કરવામાં આવી હતી પરંતુ મેં દાદ ન આપતાં આખરે આ પગલું ભરવામાં આવ્યું છે. તે અંગેનો વીડિયો પણ અહીં રજુ કરવામાં આવ્યો છે.\nRajkot BJP candidate Mohan Kundaria threaten Congress leader Audio viral


Utpal Vaishnav – વેબગુર્જરી\nTag: Utpal Vaishnav\n– ઉત્પલ વૈશ્નવ આજનાં સ્ત્રી કે પુરુષ, જે સમાજની સૌથી વધારે ચતુર વ્યક્તિ હોઈ શકે; 👨🏻🎓 સૌથી વધારે શૈક્ષણિક લાયકાતો ધરાવી શકે; 🏆 મોભાદાર આવકનાં ધની હોઈ શકે; 💵 પણ જીવે છે સાવ પ્રાણવિહિન જીવન.🍂 મરવાને વાંકે જીવતા ખેતમજૂર કે…\nઉત્પલ વૈષ્ણવ સ્વાર્થીપણાની શબ્દકોશની વ્યાખ્યા આ મુજબ છે – એ સ્વાર્થી થવાનો ગુણ કે સ્થિતિ છે; બીજાં લોકો માટે વિચાર ન કરવો. સામાન્યરીતે સ્વાર્થીપણું નકારાત્મક અવગુણ ગણાય છે. પરંતુ તેને સકારાત્મક દૃષ્ટિકોણથી પણ જોઈ શકાય. એ અમલ માટે પ્રેરણા કરતું…\n૧૦૦ શબ્દોની વાત : તાજગીમય પ્રકાશ પ્રસારક યોદ્ધો\nઉત્પલ વૈષ્ણવ પ્રકાશપુંજની તાજગી પ્રસારવા માગતા યોદ્ધામાં હિંમત અને ચપળતા એક સાથે હોવાં જોઈએ. ત્રુટિયુક્ત વ્યૂહરચનાના બે નિશ્ચિત માર્ગ છે : ૧. વિના વિચારે કુદી પડવું ૨. બહુ વિચારે ચડી અમલ ઢીલમાં મુકવો ત્રુટિનાં છટકાંમાં ન ફસાવા માટે યોદ્ધો દરેક…


નવગુજરાત સમય | Publish Date: Mar 27 2018 9:04AM\nવારાણસીના પ્રસિદ્ધ કાશી વિશ્વનાથ મંદિરમાં સુરક્ષાકર્મીઓ માટે નવો ડ્રેસ કોડ લાગુ થયો છે. હવે મંદિરના ગર્ભગૃહમાં તહેનાત પોલીસ ખાખી વેશમાં નહીં જોવા મળે, પરંતુ તે ધોતી-કૂર્તામાં જોવા મળશે. સોમવારથી જ આ ડ્રેસ કોડ લાગુ થઈ ગયો છે. ગર્ભગૃહની બહાર તહેનાત પોલીસ પર આ નિયમ લાગુ નહીં થાય. કાશી વિશ્વનાથ મહાદેવના ભક્તોની સાથે મંદિર ન્યાસના સભ્ય પ્રોફેસર ચંદ્રમૌલી ઉપાધ્યાયે પોલીસ વહીવટીતંત્રના આ નિર્ણયની પ્રશંસા કરી છે. મંદિરના પરિસર અને બહારના ભાગમાં સુરક્ષાની દૃષ્ટિએ ત્રણ કવચ છે. તેમાં અનેક જવાનો ફરજ પર છે.\nઅત્યાર સુધી ગર્ભગૃહમાં ભીડને કાબૂમાં લેવા માટે તહેનાત પોલીસ ખાખી વેશમાં અને ચામડાના બેલ્ટ પહેરીને ફરજ બજાવતા હતા. તેનો ખાસ્સા સમયથી વિરોધ થઈ રહ્યો હતો. બાબાના ભક્તોનું કહેવું હતું કે ગર્ભગૃહમાં કોઈપણ વ્યક્તિ પ્રવેશે તેના માટે ડ્રેસ કોડ હોવો જ જોઈએ. પછી તે ભલે પોલીસ જવાન હોય. મંદિર ન્યાસની બેઠકમાં પણ અનેક વાર આ મુદ્દો ઉઠાવાયો હતો. પણ કોઈ નિર્ણય લેવાતો ન હતો. અંતે પોલીસ વહીવટીતંત્રએ આ દિશામાં આ મહત્ત્વનું પગલું લીધું છે.\nસિક્યુરિટી ઈનચાર્જ પોલીસ વડા શૈલૈન્દ્રકુમાર રાયે જણાવ્યું હતું કે ખાસ્સા સમયથી આ પ્રક્રિયા ચાલી રહી હતી અને જેને પગલે આ નિર્ણય લેવાયો છે. ગર્ભગૃહમાં તહેનાત પોલીસકર્મી માટે નવો ડ્રેસ કોડ તાત્કાલિક અસરથી ફરજિયાત કરી દેવાયો છે. છ-છ કલાકની શિફ્ટમાં છ-છ જવાનોની ડ્યૂટી ગર્ભગૃહમાં હોય છે. આમ, કુલ ૧૮ જવાનોને પોલીસ વિભાગે જ ધોતી-કૂર્તા ઉપલબ્ધ કરાવી દીધા છે. તે પહેર્યા પછી જ પોલીસ ગર્ભગૃહમાં ફરજ પર હાજર રહી શકશે. તેમણે સ્પષ્ટ કર્યું કે મંદિર પરિસરમાં અને બહારના વિસ્તારોમાં તહેનાત જવાનો માટે આ ડ્રેસ કોડ લાગુ નહીં રહે.\nસોમવારથી જ પોલીસ માટે ગર્ભગૃહમાં ધોતી-કૂર્તાનો ડ્રેસ કોડ લાગુ થઈ ગયો છે. જેને કારણે ધોતી-કૂર્તામાં સજ્જ પોલીસ જવાનોએ શ્રદ્ધાળુઓને આગળ ધપવા માટે અને બહાર જવા માટે કહેતા જોઈને શ્રદ્ધાળુઓ આશ્ચર્યમાં પડી ગયા હતા અને પૂજારી કેમ આવું કરી રહ્યા છે તે વિચારમાં પડી ગયા હતા. બાદમાં ખબર પડી કે પોલીસ માટે પણ હવે આ ડ્રેસ કોડ લાગુ થઈ ગયો છે.\nબે વર્ષ પહેલાં વિશ્વનાથ મંદિરમાં ભારતીય સંસ્કૃતિના પ્રચાર-પ્રસારનાં નામે વિદેશી મહિલાઓ માટે ડ્રેસ કોડ લાગુ કરાયો હતો. તેમને જીન્સ-ટોપ, કેપ્રી અને ટીશર્ટ પહેરીને મંદિરમાં પ્રવેશવા પર પ્રતિબંધ મુકાયો હતો. વિદેશી મહિલા માટે સાડી ફરજિયાત બનાવી દેવાઈ હતી. જોકે થોડાં દિવસ સુધી તેનો અમલ થયો હતો, પરંતુ પછી તેની કોઈ અસર જોવા મળી નથી. હાલમાં વિદેશીઓ તેમના પોતાના જે વેશમાં હોય તે વેશમાં મંદિરમાં આવે છે.


5 killed News in Gujarati, Latest5killed news, photos, videos | Zee News Gujarati\nપ્રવાસનધામ સોલધરાના ઇકો પોઇન્ટમાં રવિવારે સાંજે કૃત્રિમ તળાવમાં બોટિંગ કરતા સમયે એક બોટ પલટી ગઇ હતી. બોટમાં 10 જેટલા લોકો બેસેલા હતા. ઘટના અંગે ફાયર વિભાગની ટીમને જાણ કરવામાં આવતા ફાયરની ટીમ તત્કાલ ઘટના સ્થળે પહોંચી ગઇ હતી. ફાયર વિભાગની ટીમ દ્વારા ઘટના સ્થળે પહોંચી ગુમ થયેલા લોકોને શોધવાની કામગીરી શરૂ કરી દેવામાં આવી હતી. જો કે દુર્ઘટનામાં દોઢ વર્ષનાં બાળક સહિત કુલ5લોકોનાં મોત નીપજ્યાં હતા. જ્યારે3લોકોને સારવાર માટે હોસ્પિટલ ખાતે ખસેડવામાં આવ્યા છે.\nGUJARAT CORONA UPDATE: નવા 926 દર્દી, 1040 રિકવર થયા,5લોકોનાં નિપજ્યાં મોત\nરાજ્યમાં કોરોનાની સ્થિતી દિવસેને દિવસે ગંભીર થતી જાય છે. ધીરે ધીરે હવે કોરોનાનો આંકડો 1400 ને પાર પહોંચ્યો હતો. જો કે હવે ધીરે ધીરે કોરોના કાબુમાં આવી રહ્યો હોય તે પ્રકારે આંકડા ઘટી રહ્યા હતા અને એક સમયે કેસ 1000ની નીચે જતા રહ્યા હતા. જો કે દિવાળી સમયે અચાનક કેસોની સંખ્યામાં ઉછાળો જોવા મળ્યો હતો. આજે રાજ્યમાં નવા 926 કોરોના દર્દી નોંધાયા હતા. રાજ્યમાં 1040 નવા દર્દીઓ સાજા થઇને ઘરે પરત ફરી ચુક્યા છે. અત્યાર સુધીમાં કુલ 1,72,972 દર્દીઓ સાજા થઇ ચુક્યા છે. રાજ્યમાં દર્દીઓના સાજા થવાનો દર 91.31 ટકા થઇ ચુક્યો છે.\nNov 16, 2020, 08:06 PM IST\nGUJARAT CORONA UPDATE: નવા 1049 દર્દી, 879 રિકવર થયા,5લોકોનાં નિપજ્યાં મોત\nરાજ્યમાં કોરોનાની સ્થિતી દિવસેને દિવસે ગંભીર થતી જાય છે. ધીરે ધીરે હવે કોરોનાનો આંકડો 1400 ને પાર પહોંચ્યો હતો. જો કે હવે ધીરે ધીરે કોરોના કાબુમાં આવી રહ્યો હોય તે પ્રકારે આંકડા ઘટી રહ્યા છે. આજે રાજ્યમાં નવા 1049 કોરોના દર્દી નોંધાયા હતા. રાજ્યમાં 879 નવા દર્દીઓ સાજા થઇને ઘરે પરત ફરી ચુક્યા છે. અત્યાર સુધીમાં કુલ 1,66,468 દર્દીઓ સાજા થઇ ચુક્યા છે. રાજ્યમાં દર્દીઓના સાજા થવાનો દર 91.11 ટકા થઇ ચુક્યો છે.\nNov 10, 2020, 07:26 PM IST\nGUJARAT CORONA UPDATE: નવા 971 દર્દી, 993 રિકવર થયા,5લોકોનાં નિપજ્યાં મોત\nરાજ્યમાં કોરોનાની સ્થિતી દિવસેને દિવસે ગંભીર થતી જાય છે. ધીરે ધીરે હવે કોરોનાનો આંકડો 1400 ને પાર પહોંચ્યો હતો. જો કે હવે ધીરે ધીરે કોરોના કાબુમાં આવી રહ્યો હોય તે પ્રકારે આંકડા ઘટી રહ્યા છે. આજે રાજ્યમાં નવા 971 કોરોના દર્દી નોંધાયા હતા. રાજ્યમાં 993 નવા દર્દીઓ સાજા થઇને ઘરે પરત ફરી ચુક્યા છે. અત્યાર સુધીમાં કુલ 1,65,589 દર્દીઓ સાજા થઇ ચુક્યા છે. રાજ્યમાં દર્દીઓના સાજા થવાનો દર 91.15 ટકા થઇ ચુક્યો છે.\nNov 9, 2020, 07:35 PM IST\nGUJARAT CORONA UPDATE: નવા 1046 દર્દી, 931 રિકવર થયા,5લોકોનાં નિપજ્યાં મોત\nરાજ્યમાં કોરોનાની સ્થિતી દિવસેને દિવસે ગંભીર થતી જાય છે. ધીરે ધીરે હવે કોરોનાનો આંકડો 1400 ને પાર પહોંચ્યો હતો. જો કે હવે ધીરે ધીરે કોરોના કાબુમાં આવી રહ્યો હોય તે પ્રકારે આંકડા ઘટી રહ્યા છે. આજે રાજ્યમાં નવા 1046 કોરોના દર્દી નોંધાયા હતા. રાજ્યમાં 931 નવા દર્દીઓ સાજા થઇને ઘરે પરત ફરી ચુક્યા છે. અત્યાર સુધીમાં કુલ 1,63,777 દર્દીઓ સાજા થઇ ચુક્યા છે. રાજ્યમાં દર્દીઓના સાજા થવાનો દર 91.15 ટકા થઇ ચુક્યો છે.\nGUJARAT CORONA UPDATE: નવા 860 દર્દી, 1128 રિકવર થયા,5લોકોનાં નિપજ્યાં મોત\nરાજ્યમાં કોરોનાની સ્થિતી દિવસેને દિવસે ગંભીર થતી જાય છે. ધીરે ધીરે હવે કોરોનાનો આંકડો 1400 ને પાર પહોંચ્યો હતો. જો કે હવે ધીરે ધીરે કોરોના કાબુમાં આવી રહ્યો હોય તે પ્રકારે આંકડા ઘટી રહ્યા છે. આજે રાજ્યમાં નવા 860 કોરોના દર્દી નોંધાયા હતા. રાજ્યમાં 1128 દર્દીઓ સાજા થઇને ઘરે પરત ફરી ચુક્યા છે. અત્યાર સુધીમાં કુલ 1,57,247 દર્દીઓ સાજા થઇ ચુક્યા છે. રાજ્યમાં દર્દીઓના સાજા થવાનો દર 90.47 ટકા થઇ ચુક્યો છે.\nNov 1, 2020, 07:44 PM IST\nGUJARAT CORONA UPDATE: નવા 935 દર્દી, 1014 રિકવર થયા,5લોકોનાં નિપજ્યાં મોત\nરાજ્યમાં કોરોનાની સ્થિતી દિવસેને દિવસે ગંભીર થતી જાય છે. ધીરે ધીરે હવે કોરોનાનો આંકડો 1400 ને પાર પહોંચ્યો હતો. જો કે હવે ધીરે ધીરે કોરોના કાબુમાં આવી રહ્યો હોય તે પ્રકારે આંકડા ઘટી રહ્યા છે. આજે રાજ્યમાં નવા 935 કોરોના દર્દી નોંધાયા હતા. રાજ્યમાં 1014 દર્દીઓ સાજા થઇને ઘરે પરત ફરી ચુક્યા છે. અત્યાર સુધીમાં કુલ 1,56,119 દર્દીઓ સાજા થઇ ચુક્યા છે. રાજ્યમાં દર્દીઓના સાજા થવાનો દર 90.27 ટકા થઇ ચુક્યો છે.\nOct 31, 2020, 07:20 PM IST\nરાજ્યમાં કોરોનાની સ્થિતી દિવસેને દિવસે ગંભીર થતી જાય છે. ધીરે ધીરે હવે કોરોનાનો આંકડો 1400 ને પાર પહોંચ્યો હતો. જો કે હવે ધીરે ધીરે કોરોના કુબમાં આવી રહ્યો હોય તે પ્રકારે આંકડા ઘટી રહ્યા છે. આજે રાજ્યમાં નવા 992 કોરોના દર્દી નોંધાયા હતા. રાજ્યમાં 1238 દર્દીઓ સાજા થઇને ઘરે પરત ફરી ચુક્યા છે. અત્યાર સુધીમાં કુલ 1,51,888 દર્દીઓ સાજા થઇ ચુક્યા છે. રાજ્યમાં દર્દીઓના સાજા થવાનો દર 89.84 ટકા થઇ ચુક્યો છે.\nOct 27, 2020, 07:37 PM IST\nભાવનગર: વલ્લભીપુરના રતનપર ગામે કેરી નદીમાં નાહવા પડેલા એક જ પરિવારના 5ના મોત\nવલ્લભીપુર તાલુકાના રતનપર ગામે નદીમાં નાહવા પડેલા5લોકોના પાણીમાં ડૂબી જવાને કરાણે મોત થયા છે. જૂના રતનપર ગામના દેવીપૂજક સમાજના ખેત મજૂરો કામ કરીને કેરી નદીમાં નાહવા પડ્યા હતા. તે દરમિયાન એક વ્યક્તિ ખાડામાં ગરકાવ થઇ જતા તેને બચવા જતા અન્ય ચાર લોકોના પણ મોત થયા હતા. એક જ પરિવારના એક આધેડ, બે યુવતીઓ, એક યુવક અને એક 13 વર્ષનું બાળક સહિત 5ના મોત થયા છે.\nAug 27, 2019, 04:58 PM IST


કેમ કરતાં નસ કપાઈ ? ધોરી નસ ? પ્રશ્નના ઉત્તરમાં તું આવું ન હસ! | » નટખટ સોહમ રાવલનો બ્લોગ «\n> ડો.શરદ ઠાકરની નવલિકાઓ\t> કેમ કરતાં નસ કપાઈ ? ધોરી નસ ? પ્રશ્નના ઉત્તરમાં તું આવું ન હસ!\tકેમ કરતાં નસ કપાઈ ? ધોરી નસ ? પ્રશ્નના ઉત્તરમાં તું આવું ન હસ!\nશિશિર મહેતાએ ક્રિઝલેસ કોટનના પેન્ટ ઉપર ઇજીપ્શીયન કોટનની લેમન કલરની જર્સી ચડાવી, પાંચ હજાર રૂપીયાની કિંમતના ઈમ્પોર્ટેડ રીમલેસ ગોગલ્સ ધારણ કર્યા, પછી મોટા કદના આયનામાં નજર ફેંકી. પોતાનું પ્રતિબિંબ જોઈને એને ખુદને ઇર્ષા આવી : ”શું હેન્ડસમ છે સાલ્લો… ?” એ બબડી ઊઠયો : ‘આવી જબરદસ્ત પર્સનાલિટી હોય પછી સ્ટેજની અને મોડલીંગની દુનિયામાં એની સામે બીજું કોણ ટકી શકે ? આઈ એન્વી યુ, મિસ્ટર શિશિર મહેતા… ! આઈ રીયલી એન્વી યુ…. !’\nબે ઇંચના પ્લેટફોર્મવાળા વૂડલેન્ડના શૂઝ સાથે છ ફીટ અને ત્રણ ઇંચની હાઈટ લઈને એ બહાર જવા માટે નીકળ્યો, ત્યારે અયના હજુ બાથરૂમમાં હતી. શિશિરે બાથરૂમના બારણા ઉપર હળવેકથી ટકોરા માર્યા : ‘બાય, ડાર્લિંગ ! હું જઉં છું. અન્ડરગાર્મેન્ટની એડૂ માટે હું મોડો પડી રહ્યો છું. અત્યારે તું જે હાલતમાં હોઈશ, લગભગ એવી જ હાલતમાં ચાર-પાંચ મોડલ-ગર્લ્સ મારી રાહ જોઈને પાણીમાં છબછબિયાં બોલાવતી મારી વાટ જોઈ રહી હશે ! સાંજે વહેલો આવી જઈશ… બાય…’\n‘યુ શટ અપ…’ બાથરૂમની અંદરથી પત્નીનો રોષભર્યો અવાજ સંભળાયો : ‘અને સાંભળ, બને એટલા રિ-ટેઇકસ ઓછાં કરજે. અને સાંજે પાછો ફરે ત્યારે પૂરા કપડાંમાં પાછો આવજે, એડૂનાં કપડાં એડૂ વખતે જ….’\nપણ અયનાની શિખામણ પૂરી થાય એ પહેલાં તો શિશિર બારણું વાસીને નીકળી ચૂકયો હતો. હિમાલય એપાર્ટમેન્ટના ત્રીજા માળે આવેલા લકઝુરીઅસ ફલેટમાંથી નીચે ઊતરવા માટે લિફટનો ઉપયોગ કરવાને બદલે શિશિરે દાદરના પગથિયાં ઊતરવાનું શરૂ કર્યું. આ એનો રોજનો ક્રમ હતો. દાદરના ઉપયોગ પાછળ બે કારણો હતાં, એક તો એનાથી શરીરની ચૂસ્તી બરકરાર રહેતી હતી અને બીજું… નીચેના ફલેટમાં રહેતી તિમિર લંગડાની અતિશય રૂપાળી પત્ની લબ્ધિનું અનુપમ લાવણ્ય જોવા મળી જતું હતું. રોજ તો નહીં, પણ કયારેક જ્યારે ફલેટનાં દ્વાર ઉઘાડાં હોય ત્યારે શિશિર અચૂક એ ઘરમાં નજર ફેંકી લેતો. કાં તો લબ્ધિ શાકભાજી સમારતી બેઠી હોય, કાં તો કપડાંની ગડી વાળી રહી હોય, પણ પ્રવૃત્તિ ગમે તે ચાલતી હોય, લબ્ધિનું સૌંદર્ય જોઈને શિશિરની આંખો ‘પવિત્ર’ થઈ જાય !\nપણ સાથે પેલો તિમિર પણ હાજર જ હોય. મારો બેટો ભારે નસીબદાર છે ! લબ્ધિ જેવા રૂપાળા ખજાનાનો માલિક આવો કઢંગો હોય ? આ ફલેટમાં રહેવા આવ્યાં, ત્યારે શરૂઆતમાં તો શિશિર આ કજોડાને જોઈને સળગી જ ગયો હતો. એને કેમેય કરીને સમજાતું નહોતું કે કોઈ મુગટમાં શોભે એવો કોહીનૂર હીરો આ કચરાપેટીમાં કયાંથી આવી ગયો ! પછી પત્ની પાસેથી માહિતી જાણવા મળી ત્યારે થોડીક હાશ થઈ.\nઅયનાએ સામેથી જ વાત કાઢી : ‘લબ્ધિ ગરીબ ઘરની છોકરી હતી અને તિમિરભાઈ બહુ પૈસાદાર હતા.’\n‘હં, હવે સમજાયું. બેશૂમાર દોલત સામે રૂપની રાશી હંમેશાં હારતી આવી છે. સંપત્તિ અને સૌંદર્યના કજોડાં સદીઓ પૂરાણી વાત છે. પણ તિમિરના ચહેરાની વાત જવા દઈએ, પણ એના પગનું શું છે ? લબ્ધિ એટલી બધી ગરીબ હતી કે એને બે પગ ઉપર ઊભેલો વર ન મળી શકે ?’\n‘તિમિરભાઈ પહેલેથી અપંગ નહોતા. એક કાર એકિસડેન્ટમાં એમનો પગ ગયો. બિઝનેસમાં પણ પછી સહેજ પાછા પડી ગયા. બધું પાર્ટનરના ભરોસે છોડી દેવું પડયું. બંગલો વેચીને આ ફલેટમાં પણ એટલે જ રહેવા આવવું પડયું…’\nશિશિર કોઈને ન દેખાય એવું હસ્યો. મનોમન બબડયો પણ ખરો : ‘પહેલાં બંગલો ગયો, પછી બિઝનેસ, અને હવે બૈરી પણ જશે. મને મિત્રો એમ ને એમ શિશિર શિકારી તરીકે નથી ઓળખતા ! કાગડાની કોટે બાંધેલા આવાં તો કંઈક હીરા મેં ઝૂંટવી લીધા. એમાં આ એક હીરો વધારે. લબ્ધિ, તૈયાર રહેજે, હું ત્રાટકું છું….’\nપછી બીજા જ દિવસથી શિશિરમાં છુપાયેલો એક શિકારી પુરૂષ કામે લાગી ગયો. એણે કાનૂડાની બંસરી અને કામદેવના ધનૂષ્ય-બાણ ધારણ કર્યાં. એણે કાલિદાસની શૃંગારભરી ઉપમાઓ તાજી કરી અને કાસાનોવાની કરામતો જીવંત કરી. સુંદર સ્ત્રીને રીઝવવાના તમામ શસ્ત્રો એણે ધાર કાઢીને સીમારેખા ઉપર તૈનાત કરી દીધા. આ એક એવું યુદ્ધ હતું જેમાં રૂપની હાર અને પુરૂષની જીત નક્કી હતાં. ઊંચા, મોહક પુરૂષની મીઠી, લોભામણી વાતો આગળ એક અપંગ, કદરૂપા પતિની રંભા જેવી પત્ની કયાં સુધી ટક્કર ઝીલી શકવાની હતી ?!\nઆજે પણ દાદર ઊતરતાં શિશિર આ જ બાબતનો વિચાર કરી રહ્યો હતો. એણે પહેલા માળે આવીને તિમિર લંગના ફલેટ તરફ જોયું. બારણાં ખૂલ્લાં હતાં. અંદર ગુલાબનો બગીચો અને એનો રખેવાળ બંને મોજુદ હતા. તિમિર સોફામાં બેઠો બેઠો હથેળીમાં તમાકુ મસળી રહ્યો હતો. શિશિરને જોઈને એ હસ્યો. એના પીળા દાંતનું પ્રદર્શન જોઈને શિશિરને લૂગ ચડી ગઈ, ‘આટલે દૂરથી મારી આ દશા થાય છે, તો બાપડી લબ્ધિનું શું થતું હશે ? ખરેખર તો અત્યારે ને અત્યારે લબ્ધિને ખભા પર ઊંચકીને નાસી જવું જોઈએ, પેલો કયાં દોડી શકવાનો છે ?\nએણે લબ્ધિની સામે જોઈને લૂચક સ્મિત કર્યું. લબ્ધિએ પણ બદલામાં હોઠ ઉપરથી મીઠાશ વહેતી મૂકી. શિશિર સમજી ગયો કે કેસર કેરી બરાબરની પાકી ગઈ છે, બસ, હવે તોડવાની જ વાર છે.\nએ દિવસે શૂટીંગ સમય કરતાં વહેલું પતી ગયું. શિશિર પાસે બે-ત્રણ કલાક ફાજલ હતા. એને થયું કે આ સમય છે, જ્યારે એણે વાવેલી ફસલ લણી લેવી જોઈએ. આ મોકો છે લબ્ધિની ઉપલબ્ધિ પ્રાપ્ત કરવાનો ! એણે અત્યાર સુધી કરેલા વાવેતર ઉપર દ્રષ્ટિપાત કરી લીધો. પચાસેક વારની લબ્ધિના ઘરની મુલાકાતો, તિમિરની હાજરીમાં જ અલબત્ત, પણ તોયે માત્ર લબ્ધિનાં જ ઉપયોગમાં આવે એવી અપાયેલી ભેટસોગાદો, જાણી જોઈને તિમિરની શારિરીક ખોડ તરફ કરાયેલા કટાક્ષો…. ! આ બધું પૂરતું હતું.\nએણે મોબાઈલ ફોન પરથી લબ્ધિના ફલેટનો ટેલીફોન નંબર ડાયલ કર્યો : ‘હાય, લબ્ધિભાભી ! કેમ છો ?’\n‘અરે, શિશિર ! તમે ? અત્યારે કયાંથી ?’ સામે છેડે લબ્ધિ જ હતી.\n‘બસ, શૂટીંગમાંથી હમણાં જ નવરો પડયો. થયું કે લાવ, આજ તો તમારી સાથે કોફી પીવાની મજા માણું.’\n‘તો આવોને ઘરે !’\n‘ના, આજે તો બસ, એમ થાય છે કે આપણાં બે સિવાય ત્રીજું કોઈ ન હોય, તિમિરભાઈ પણ નહીં.’ શિશિરે સમજી-વિચારીને પાસો ફેંકયો.\n‘એ તો હમણાં જ બહાર ગયા. પણ એ ઘરમાં હાજર હોય કે ન હોય, તમારા માટે ફલેટના બારણાં ખૂલ્લાં જ છે ! આવો, આપણે સાથે બેસીને કોફીની ચૂસકી ભરીએ…’\n‘હેં ?’ શિશિર નાચી ઉઠયો. એને આ ‘ચૂસકી’ શબ્દમાં એક મોહક નારીનું ગરમાગરમ સાંકેતિક ઇજન વરતાયું.\n‘હા, શિશિરભાઈ ! મેં તમને કાયમ મારા મોટાભાઈ જેવા માન્યા છે.’ લબ્ધિએ વિસ્ફોટ કર્યો : ‘તમારા મનમાં મારા માટે સહેજ પણ ગેરસમજ હોય તો એ કાઢી નાખજો. હું તિમિર સાથે પ્રેમ કરીને નથી પરણી, પણ પરણ્યા પછી એને પ્રેમ કરતી થઈ ગઈ છું. અને પગની ખોડને ભૂલી જાવ, બાકી એક પુરુષ તરીકે મારો તિમિર સંપૂર્ણ છે, બલ્કે સવાયો પુરુષ છે. મને કોઈ વાતે અતૃપ્તિ નથી. કદાચ થોડી ઘણી અતૃપ્તિ હોય તો એને હોઈ શકે છે. તમે ઘણા સમયથી લાળ ટપકતી નજરે મારી તરફ જોયા કરો છો, માટે જ આટલી સ્પષ્ટતા કરું છું. માઠું ન લગાડશો. હું બે કપ કોફી બનાવવાની તૈયારી કરું છું…. તમે આવો છો ને, શિશિરભાઈ ?’\nશિશિરની દશા પૂતળા જેવી થઈ ગઈ. હવે કશું બોલવા જેવું પણ કયાં રહ્યું હતું ? બહેનના આમંત્રણનો સ્વિકાર કર્યે જ ‘ભાઈ’નો છુટકો હતો ! એણે ‘હા’ પાડી અને મોબાઈલ ફોનની સ્વિચ આઁફ કરી.\nનિરાશ વદને અને ભાંગેલા પગે એ કોફી શોપના પગથીયા ઊતરી ગયો. સામેની બાજુ ઝાડ નીચે પાર્ક કરેલી કારમાં બેસીને ગાડી ‘સ્ટાર્ટ’ કરવા જાય છે, ત્યાં જ એની નજર કોફી હાઉસના પ્રવેશદ્વાર ઉપર પડી. એ સ્તબ્ધ થઈને જોઈ રહ્યો. કાચના દ્વારને હડસેલીને બે જણાં બહાર આવ્યાં. એક પુરૂષ હતો અને એક સ્ત્રી. પુરુષ એક પગે લંગડાઈ રહ્યો હતો. બંનેના હાથ એકબીજાના હાથમાં હતા. આટલે દૂરથી પણ દેખાઈ આવતું હતું કે બંને જણાં પ્રેમમાં હતાં…. અને ખુશખુશાલ હતાં… !\nઅને આટલે દૂરથી એક બીજી વાત પણ દેખાઈ રહી હતી, એ તિમિર હતો અને એની સાથે અયના હતી.\nશિશિરના બેય હાથની મુઠ્ઠીઓ વળી ગઈ. એણે દાંત ભીંસ્યા. મનની અંદર હમણાં જ સાંભળેલા લબ્ધિના શબ્દો ઉપસી આવ્યા : ‘અતૃપ્તિ મને નથી, જો હોય તો મારા પતિને હોય ! એ પુરુષ નથી, પણ સવાયો પુરુષ છે !’\nશિશિરને આંખે અંધારાં આવી રહ્યાં હતાં : ‘મારો બેટો તિમિરીયો… ! એને છલકાવા માટે બીજું કોઈ નહીં અને મારું જ ઘર મળ્યું… ?’\nજિંદગીનું કોઇ સંપાદન કરે, મોતને પ્રસ્તાવના લખવી પડે


Mahrashtra Rain updates: Rain Wreaks Havoc in Maharashtra, 36 Dead, 30 Trapped in Three Raigad Landslides, 12 Stuck in Satara – News18 Gujarati\nHome » photogallery » national-international » RAIN WREAKS HAVOC IN MAHARASHTRA 36 DEAD 30 TRAPPED IN THREE RAIGAD LANDSLIDES 12 STUCK IN SATARA MB\nમહારાષ્ટ્રમાં મોતનો વરસાદઃ રાયગઢના મહાડમાં ભૂસ્ખલન થતાં 36 લોકોનાં મોત, 30 લોકો હજુ ફસાયેલા\nમુંબઈથી લઈ રાયગઢ સુધી મહારાષ્ટ્રમાં વરસાદનો પ્રકોપ, ચિપલુન શહેર ડૂબ્યું, જુઓ PHOTOS\n| July 23, 2021, 23:58 IST\nમુંબઈ. મહારાષ્ટ્રમાં ભારે વરસાદ (Maharashtra Heavy Rain) બાદ રાયગઢ જિલ્લાના મહાડ ગામમાં ભૂસ્ખલન (Landslide in Raigad) થવાના કારણે 36 લોકોના મોત થયા છે. આ ઉપરાંત 30 લોકો ફસાયેલા છે. પોલીસે શુક્રવારે જણાવ્યું કે ભૂસ્ખલનની ઘટનામાં મરનારા લોકોની સંખ્યામાં વધારો થઈ શકે છે. કારણ કે હજુ પણ અનેક લોકો ફસાયા હોવાની આશંકા છે. આ ઉપરાંત સતારા (Satara Landslide)માં પણ ભૂસ્ખલનના કારણે 12 લોકોના જીવ જોખમમાં મૂકાયા છે.\nમહાડમાં રેસ્ક્યૂ ઓપરેશન દરમિયાન 32 મૃતદેહો એક સ્થળેથી અને4મૃતદેહ અન્ય સ્થળેથી બહાર કાઢવામાં આવ્યા છે. કુલ 36 મૃતદેહો મળી આવ્યા છે. અધિકારીએ જણાવ્યું કે, વધુ 35 લોકો ફસાયા હોવાની આશંકા છે. આ બંને સ્થળેથી 15 લોકોનું રેસ્ક્યૂ કરવામાં આવ્યું છે.\nઆ વર્ષે દેશના અનેક હિસ્સાઓમાં ચોમાસું (Monsoon 2021) મોડું આવ્યું છે, પરંતુ જ્યાં વરસાદ પડે છે ત્યાં ભારે પડે છે. દેશના વિભિન્ન ભાગમાં જોરદાર વરસાદ પડી રહ્યો છે. ખાસ કરીને મહારાષ્ટ્રમાં વરસાદ (Maharashtra Heavy Rain)ના કારણે પૂરની સ્થિતિ (Maharashtra Floods) ઊભી થઈ ગઈ છે. રાજ્યના રત્નાગિરી જિલ્લાના ચિપલુન શહેર (Chiplun Flood Crisis)માં વરસાદના કારણે પૂરની સ્થિતિ ઊભી થઈ છે. શહેરનો મોટાભાગનો વિસ્તાર પાણીમાં ડૂબી ગયો છે.\nશહેરમાં પાણી ભરાવાના કારણે લોકો ત્યાંથી સુરક્ષિત બહાર આવવા માંગે છે અને તેમણે મુખ્યમંત્રી ઉદ્ધવ ઠાકરે પાસે મદદ માંગી છે. શહેરની જે તસવીરો અને વીડીયો સામે આવ્યા છે તેમાં જોઈ શકાય છે કે ચારે તરફ માત્ર પાણી જ પાણી છે.\nચારે તરફ કાર, ઊંચી બિલ્ડિંગ અને ઘર નહીં પરંતુ માત્ર પાણી જ દેખાઈ રહ્યું છે. નીચાણવાળા વિસ્તારોમાં પાણી ભરાવાના કારણે લોકો ઉપરના ઘરોમાં શિફ્ટ થઈ રહ્યા છે અને ત્યાં ફસાઈ ગયા છે.\nભારે વરસાદના કારણે ચિપલુનમાં જન જીવન અસ્ત-વ્યસ્ત થઈ ગયું છે. રેલવે ટ્રેક સંપૂર્ણ પણે ડૂબી ગયો છે. સ્ટેશન પર લોકો ઊભા છે, ટ્રેનની રાહ જોઈ રહ્યા છે. પરંતુ ટ્રેક ડૂબી જવાના કારણે ટ્રેનનું સંચાલન ખૂબ મુશ્કેલ થઈ ગયું છે.\nબીજી તરફ, 18 જુલાઈએ મુંબઈના ચેમ્બૂરમાં ભૂસ્ખલન થયું હતું. પહાડનો હિસ્સો ઘસી પડવાના કારણે અનેક ઘર તેની ઝપટમાં આવી ગયા છે. અનેક ઘરોની દીવાલ પડી ગઈ છે. વરસાદના કહેરને જોતાં સમગ્ર વિસ્તારમાં રેસ્ક્યૂ ઓપરેશન શરૂ કરી દેવામાં આવ્યું છે.


રાજકોટના હાઇબોન્ડ સિમેન્ટ ગ્રુપની 45 જગ્યાઓ પર આઇટીનું સર્ચ ઓપરેશન\nAug 10, 2016, 09:37 AM IST\nરાજકોટ: રાજકોટમાં ઇન્કમ ટેક્સ વિભાગ દ્વારા છેલ્લા થોડા સમયથી અલગ અલગ ગ્રુપ પર તવાઇ બોલાવવામાં આવી રહી છે. ત્યારે આજે રાજકોટના વડાલિયા ફૂડ્સ, હાઇબોન્ડ સિમેન્ટ ગ્રુપ પર ઇન્કમ ટેક્સ વિભાગ દ્વારા સર્ચ ઓપરેશન 10મી તારીખથી હાથ ધરવામાં આવ્યું છે. શહેરની અલગ અલગ જગ્યાએ ગ્રુપની જગ્યાઓ પર સર્ચ ઓપરેશન હાથ ધરાયું છે. સિમેન્ટ, ફૂડ, બાંધકામ, જીનિંગ મિલ સહિતના અડધો ડઝન વ્યવસાય સાથે જોડાયેલા હાઇબોન્ડ ગ્રૂપ ઉપર બુધવાર વહેલી સવારે આવક વેરા વિભાગે મેગા સર્ચ ઓપરેશન શરૂ કર્યું છે. 24 કલાકથી ઇન્કમ ટેક્સ વિભાગ દ્વારા દરોડાની કામગીરી ચાલી રહી છે. 24 કલાકના અંતે ત્રણ કરોડ મળી આવ્યા છે. જ્યારે 20 લોકર સીલ કરવામાં આવ્યા છે.\n54 જેટલા સ્થળે આઇટીના 250થી વધુ અધિકારીઓ ત્રાટક્યા\nરાજકોટ, મોરબી, અમદાવાદ, ઉપલેટા સહિતના 54 જેટલા સ્થળે આઇટીના અધિકારીઓએ સર્ચ ઓપરેશન શરૂ કર્યું છે. સર્ચમાં 18 ઘર, 36 ઓફિસ, ફેક્ટરીમાં તપાસના પ્રાથમિક અહેવાલ મુજબ કરોડો રૂપિયા રોકડ મળ્યા છે. આ ઉપરાંત જ્વેલરી, જમીન, મકાનના દસ્તાવેજો અને લોકર્સ મળતા તપાસ શરૂ કરી છે.\n130 પોલીસ અધિકારીઓ સર્ચ ઓપરેશનમાં જોડાયા\nઆવક વેરા વિભાગના સૂત્રોએ જણાવ્યું હતું કે, આઇટી ઇન્વેસ્ટિગેશન વિંગના વડા પંકજ શ્રીવાસ્તવ, અાસી. ડાયરેક્ટર વૈભવ અગ્રવાલના માર્ગદર્શન હેઠળ હાઇબોન્ડ સિમેન્ટ, વડાલિયા ફૂડ તથા તેને સંલગ્ન પેઢી અને ભાગીદારોના 54 સ્થળોએ તપાસ હાથ ધરી હતી. રાજકોટમાં પંચવટી હોલ પાસે રાજેન્દ્ર વડાલિયા અને તેમના ત્રણ ભાઇના ઘર શ્રીનાથજી ટાવર, મોરબીમાં જીનિંગ મિલ, ગોંડલ રોડ પર ઓફિસ, શાપરમાં સિમેન્ટ ફેક્ટરી, કોઠારિયામાં વડાલિયા ફૂડ, રિયલ એસ્ટેટની ઓફિસ સહિતના કુલ 54 સ્થળોએ દરોડા પાડવામાં આવ્યા છે. અધિકારીઓની તપાસમાં કરોડો રૂપિયા રોકડ, સોના-ચાંદી અને હીરાના દાગીના તેમજ લોકર્સ મળી આવ્યા છે. આ કામગીરી માટે 250 અધિકારીઓનો કાફલો અને 130 પોલીસ કર્મચારીઓ જોડાયા છે. શુક્રવાર સુધી આવકવેરા વિભાગના અધિકારીઓ સર્ચની કાર્યવાહી કરશે. રાજકોટના ઇતિહાસમાં પ્રથમ વખત આટલું મોટું ઓપરેશન હાથ ધરવામાં આવ્યું છે.\n150થી વધુ અધિકારીઓ ત્રાટક્યા, કંપનીના માલિક અને ભાગીદારોને ત્યાં કાર્યવાહી\nગ્રુપની 45થી વધુ જગ્યાઓ પર આઇટીના 150થી વધુ અધિકારીઓ સર્ચ ઓપરેશન માટે ત્રાટક્યા છે. કંપનીના માલિક અને ભાગીદારોને ત્યાં કાર્યવાહી હાલ ચાલુ છે.\nઓપરેશન અત્યંત ગુપ્ત રખાયું\nહાઇબોન્ડ અને વડાલિયા ગ્રૂપ ઉપર સરવે હાથ ધરવા માટે ઇન્વેસ્ટિગેશનના અધિકારીઓએ અમદાવાદ, સુરત અને વડોદરાના અધિકારીઓની મદદ લીધી હતી. આઇટી ક્યા દરોડા પાડવા જઇ રહ્યું છે તેની કોઇને શંકા ન જાય તે માટે પહેલા તમામ અધિકારીઓના કાફલાને અમદાવાદ લઇ જવાયા હતા. બાદમાં અચાનક વહેલી સવારે રાજકોટ લવાયા અને હાઇબોન્ડ ગ્રૂપ ઉપર દરોડાની કાર્યવાહી શરૂ કરવામાં આવી હતી.\nગુજરાતની તમામ આઇટી કચેરીના અધિકારીઓને બોલાવાયા\nછેલ્લાં એક વર્ષથી આવક વેરા વિભાગની ઇન્વેસ્ટિગેશન વિભાગની ટીમ હાઇબોન્ડ ગ્રૂપ ઉપર નજર રાખી તપાસ કરતી હતી. અંતે તમામ સરવે અને તપાસ બાદ રાજકોટ, અમદાવાદ, જામનગર, વાપી, સુરત, વડોદરા, ગાંધીધામ સહિતની રાજ્યની તમામ કચેરીમાંથી આઇટી અધિકારીઓને મંગળવારે રાત્રે રાજકોટ બોલાવી લેવાયા હતા અને બુધવારે વહેલી સવારે ઓપરેશન શરૂ કરાયું હતું.\nવધુ તસવીરો જોવા આગળ ક્લિક કરો...(તસવીરો: રવિ ગોંડલિયા, રાજકોટ)


જો ખર્ચનો ભાર વધી રહ્યો છે, તો આ વાસ્તુ ખામી હોઈ શકે છે. |\nજો ખર્ચનો ભાર વધી રહ્યો છે, તો આ વાસ્તુ ખામી હોઈ શકે છે.\nજીવનમાં સારા અને ખરાબ દિવસો આવતા જ રહે છે. પરંતુ કેટલીકવાર જીવનમાં કેટલીક પરિસ્થિતિઓ હોય છે, જેમાંથી બહાર નીકળવું ખૂબ મુશ્કેલ હોય છે. આર્થિક પરિસ્થિતિને ખલેલ પહોંચાડવી તે પણ એક છે. ઘણી વાર, લોકો ઇચ્છતા વિના પણ દેવામાં ડૂબી જતા રહે છે અને સખત કોશિશ કરવા છતાં પણ તેમને દેવાથી મુક્તિ મળી નથી.\nઘરમાં ઝઘડા થાય છે અને તે પરેશાન થઈ જાય છે.\nવાસ્તુ જવાબદાર છે\nતમારા ઘરનો વાસ્તુ ચોક્કસપણે તમારા અંગત જીવનને અસર કરે છે. વાસ્તુ શાસ્ત્રમાં આવી ઘણી બાબતો કહેવામાં આવી છે જેમાંથી ઘરની રચના સુધારી શકાય છે. શું તમે જાણો છો કે દેવું ડૂબવા માટે વાસ્તુ ખામી પણ જવાબદાર હોઈ શકે છે.\nઆજે અમે તમને જણાવીશું કે તે આર્કિટેક્ચરલ ખામી શું છે, જેના કારણે તમારી આર્થિક સ્થિતિ ખરાબ થતી રહે છે.\n1. જો તમારા ઘરની ઉત્તર દિશા બાકીના કરતા વધારે ઉંચી છે, તો તે વાસ્તુ દોષ છે. આ તમારી આર્થિક સ્થિતિ બગાડી શકે છે.\n2. ઘર બનાવતી વખતે, જો તમે ઉત્તરીય દિશાને ઢાંકી દો અને દક્ષિણ દિશાને ખાલી છોડી દો, તો તે પણ વાસ્તુ દોષ માનવામાં આવશે.\nAst. વાસ્તુ શાસ્ત્ર મુજબ જો ઘરની દક્ષિણ-પશ્ચિમ દિશામાં પાણીની ભૂગર્ભ ટાંકી હોય તો તે અશુભ માનવામાં આવે છે.\n4. વાસ્તુ મુજબ ઘરની ઉત્તર-પૂર્વ દિશામાં ક્યારેય આવી કોઈ મશીન ન મૂકો, જે ઘણી ગરમી ઉત્પન્ન કરે છે. આ એક મોટી વાસ્તુ ખામી છે. આ કરવાથી, તમારા વ્યવસાયમાં સમસ્યાઓ ariseભી થાય છે અને તમને આર્થિક સંકટ આવે છે.\n5. પાણીની ટાંકીને ક્યારેય દક્ષિણપૂર્વ દિશામાં ન રાખો. આ દિશા અગ્નિનું તત્ત્વ પ્રતિબિંબિત કરે છે, પાણીને અગ્નિની દિશામાં મૂકવું તે દુશ્મનને વધારવા જેવું છે. વાસ્તુ મુજબ આવી ભૂલ ભૂલશો નહીં.


પશ્ચિમ બંગાળ : 30 વર્ષ પહેલા પણ મમતા બેનર્જી પર થયો હતો જીવલેણ હુમલો | CN24NEWS\nHome દેશ પશ્ચિમ બંગાળ : 30 વર્ષ પહેલા પણ મમતા બેનર્જી પર થયો હતો...\nપશ્ચિમ બંગાળ : 30 વર્ષ પહેલા પણ મમતા બેનર્જી પર થયો હતો જીવલેણ હુમલો\nપશ્ચિમ બંગાળના મુખ્યમંત્રી મમતા બેનર્જી પર નંદીગ્રામ ખાતે હુમલો થયો તે સાથે જ 1990માં હાજરા ખાતે તેમના પર જીવલેણ હુમલો થયેલો જેમાં તે મોતના મોઢામાંથી માંડ પાછા ફરેલા તે ઘટના તાજી થઈ ગઈ. CPI-Mના કથિત ગુંડા લાલુ આલમે તે હુમલો કર્યો હતો જેમાં મમતાને ખૂબ ગંભીર ઈજાઓ પહોંચી હતી. જો કે, લેફ્ટને તે હુમલો ખૂબ ભારે પડી ગયો હતો કારણ કે, તેના બાદ મમતા બંગાળના નેતા તરીકે ઉભરી આવ્યા હતા અને તેમના રાજકીય વંટોળમાં લેફ્ટની સત્તા કાગળના મહેલની જેમ ધસી પડી હતી.\nમમતા બેનર્જી બંગાળમાં હિંસા ઘટી હોવાનો દાવો કરે છે અને તાજેતરના હુમલાનું ઠીકરૂં તેમણે ભાજપના માથે ફોડી દીધું હતું પરંતુ વાસ્તવિકતા એ છે કે, બંગાળ હંમેશા રાજકીય હિંસાઓ માટે કુખ્યાત રહ્યું છે. મમતા પર થયેલા ઐતિહાસિક હુમલા અંગે જાણતી વખતે તે સમજવું મહત્વનું થઈ પડે છે કે કઈ રીતે એક મહિલા બંગાળના રાજકીય ખૂન-ખરાબા વચ્ચે સત્તાની ખેલાડી બનીને ઉભરી આવી.\n1990ના હુમલાનું કારણ\nતે સમયે મમતા કોંગ્રેસના યુવા નેતા હતા. ખાદ્ય તેલમાં ભેળસેળને પગલે થયેલા મૃત્યુઓના વિરોધમાં કોંગ્રેસે વિરોધ પ્રદર્શન યોજ્યું હતું. મમતાએ અનેક જગ્યાએ રેલીઓ યોજી હતી. તેના અનુસંધાને તેઓ જ્યારે હાજરામાં રેલી માટે જઈ રહ્યા હતા તે સમયે કોમ્યુનિસ્ટ પાર્ટીના કથિત ગુંડા આલમે ધારદાર હથિયાર વડે મમતાનું માથું ફોડી નાખ્યું હતું.\nતે હુમલો એટલો ખતરનાક હતો કે, મમતાનો જીવ જોખમમાં મુકાઈ ગયો હતો. કોર્ટે આ કેસમાં જાતે જ સંજ્ઞાન લઈને હત્યાનો પ્રયત્ન અને હુલ્લડના આરોપસર કેસ શરૂ કર્યો હતો. બે મહિના બાદ આલમ જેલમાંથી જામીન પર બહાર આવ્યો હતો ત્યારે તે કોણ હતો તે પણ એક સવાલ છે.\nલાલુ આલમ પહેલા કોંગ્રેસનો જ કાર્યકર હતો પરંતુ 1980માં તે માર્ક્સવાદી કોમ્યુનિસ્ટ પાર્ટીમાં જોડાઈ ગયો હતો. પોતાના ભાઈ અને જિલ્લા સ્તરના કોમ્યુનિસ્ટ નેતા બાદશાહની અસરના કારણે આલમની હિંમત વધવા લાગી હતી. મમતા પર થયેલા હુમલાની ભારે ટીકા બાદ બંને ભાઈઓને પાર્ટીએ બહાર કરી દીધા હતા. મમતા વિરૂદ્ધના આ હુમલાનો કેસ 1992માં ચાલુ થયો હતો જે લેફ્ટના રાજકારણને પગલે વર્ષો સુધી લટકેલો રહ્યો હતો.\nખેંચી-તાણીને 29 વર્ષ સુધી કેસ ચલાવ્યા બાદ કોર્ટે આલમને તેના વિરૂદ્ધ પૂરતા પુરાવા ન હોવાનું કહીને મુક્ત કરી દીધો હતો. મમતા બેનર્જીએ આ ચુકાદાને લઈ ભારે નારાજગી વ્યક્ત કરી હતી. જો કે, બંગાળની રાજકીય હિંસાની વાર્તાઓ આના કરતા અનેકગણી વધુ ડરામણી અને ખૂંખાર રહી છે.\nલોહીથી રંગાયેલું બંગાળનું રાજકારણ\nમમતા અને તેમની પાર્ટી પર થતા હુમલા કોઈ નવી વાત નથી. ઉપરાંત મમતાની પાર્ટી દ્વારા કરવામાં આવતા હુમલા પણ કોઈ નવી વાત નથી. ભાજપ અને તૃણમૂલ કોંગ્રેસ છેલ્લા બે વર્ષથી એકબીજા પર પોતાના કાર્યકરોની હત્યાનો આરોપ લગાવતા આવ્યા છે. જો કે, આ લોહીયાળ સંઘર્ષ બંગાળના રાજકારણના સંસ્કાર સમાન છે.\n1970નો દશકો બંગાળમાં ભયંકર ખૂનખરાબાની દુખઃદ યાદોથી ભરેલો રહ્યો હતો. 1964 સુધી તો કોંગ્રેસે બંગાળ પર કબજો જમાવી રાખ્યો હતો પરંતુ ત્યાર બાદ નક્સલવાદી આંદોલન અને કોમ્યુનિસ્ટો ઉભરવાનો તબક્કો એક સાથે ચાલતો રહ્યો. ખૂબ જ ઝડપથી બંગાળ આ આંતરિક રાજકીય હિંસાની લપેટમાં આવી ગયું અને 1971માં ફોરવર્ડ બ્લોક નેતા હેમંત બસુની હત્યા થઈ તે એક મહત્વના ઈતિહાસ સમાન ઘટના બની ગઈ.\nCPI (M) વિરૂદ્ધ ચૂંટણી લડી રહેલા બસુની હત્યા કોણે કરાવી તે ક્યારેય નક્કી ન થઈ શક્યું. 1970ના દશકાની વધુ એક સનસનાટીભરી હત્યા બસુની જગ્યાએ આવનારા અજીત કુમાર બિસ્વાસની હતી. લેફ્ટે હિંસાના બળે સત્તામાં આવવા પ્રયત્ન કર્યો હતો પરંતુ તેને ભારે આંચકો લાગવાનો હતો.\nરાજકીય હિંસાના ઈતિહાસમાં બિસ્વાસની હત્યા સહિત 70નો આખો દશકો ખૂબ ભયંકર રીતે આલેખાયેલો છે. ત્યાર બાદ 80ના દાયકામાં મમતા બેનર્જીની રાજકીય યાત્રા શરૂ થઈ હતી જે 1990ના હુમલા બાદ ખૂબ ઝડપથી આગળ વધી. તે સમયે CPI (M) માટે હુમલાનો બચાવ કરવો પણ મુશ્કેલ થઈ ગયો હતો.\nમમતા સ્ટાર બની ગઈ\nહુમલા બાદ મમતા સ્ટાર બની ગઈ હતી અને કોંગ્રેસને બંગાળમાં પાછા આવવાનો રસ્તો દેખાવા લાગ્યો હતો. ત્યાર બાદ 1996ને બંગાળની રાજકીય હિંસામાં ખૂબ ખતરનાક ગણવામાં આવ્યું જ્યારે પોલીસ સાથે અથડામણમાં ઉતરેલા પ્રદર્શનકારીઓ સાથેની હિંસામાં ગણતરીની મિનિટોમાં13 લોકો માર્યા ગયા હતા. આવી જ એક ઘટના સિંગૂરમાં બની હતી જ્યાં મમતાની પાર્ટીએ વિરોધ પ્રદર્શન કર્યું હતું અને પોલીસે ફાયરિંગ. 2006થી 2008 વચ્ચે સિંગૂર અને નંદીગ્રામના આંદોલનોએ બંગાળના લોહીથી ખરડાયેલા ઈતિહાસના પાના ફરી ખુલ્લા કરી દીધા હતા.\nદેશના ક્રાઈમ રેકોર્ડ બ્યુરો દ્વારા બહાર પાડવામાં આવેલા અહેવાલ પ્રમાણે 1999થી 2016 દરમિયાન પશ્ચિમ બંગાળમાં દર વર્ષે સરેરાશ ઓછામાં ઓછા 20 પોલિટિકલ મર્ડર થયા. તેમાં પણ 2009ના વર્ષમાં સૌથી વધારે 50 હત્યાઓ થઈ હતી. વર્ષ 2000, 2010 અને 2011માં પણ હત્યાઓનો ગ્રાફ ઘણો ઉંચો રહ્યો હતો. 20 વર્ષ પહેલા પણ આવા જ આંકડા સામે આવ્યા હતા.\n1989માં તત્કાલીન કોમ્યુનિસ્ટ નેતા અને મુખ્યમંત્રી જ્યોતિ બસુએ વિધાનસભામાં રજૂ કરેલા આંકડાઓ પ્રમાણે 1988-89માં ઓછામાં ઓછા 86 રાજકીય કાર્યકરોને મોતને ઘાટ ઉતારવામાં આવ્યા હતા. તે સમયે વડાપ્રધાન રાજીવ ગાંધીએ ‘કોમ્યુનિસ્ટોના બંગાળમાં જીવવું ખૂબ જોખમી થઈ ગયું છે’ તેમ કહેવું પડ્યું હતું.\nPrevious articleચીન આગામી6વર્ષમાં તાઈવાન પર કરી શકે છે હુમલોઃ અમેરિકાના ટોચના કમાન્ડર\nNext articleવડા પ્રધાન નરેન્દ્ર મોદીએ સ્વામી ચિદ્ભવાનંદજીની ભગવદ ગીતાનું કિંડન વર્જન લૉન્ચ કર્યુ\nહવે ચોવીસ કલાક ટ્રેનના રસોડા પર નજર રાખી શકાશે, રેલવેએ...\nમોદીએ કહ્યું- દેશના ગરીબો સાથે ગદ્દારી કરાનારા હવે સેના અને વૈજ્ઞાનિકોનું...


સીએની પિતાની ઈચ્છા પૂરી કરી ૨૫ વર્ષનો યુવક દીક્ષા લેશે - Western Times News\nસીએની પિતાની ઈચ્છા પૂરી કરી ૨૫ વર્ષનો યુવક દીક્ષા લેશે\nઅમદાવાદ: સાધુ બનવા માટે આપણે ઘણા લોકોને કોર્પોરેટ લાઈફ છોડતા જાેયા છે. પરંતુ સુરતનો છોકરો સાંસારિક જીવનનો ત્યાગ કરવાની પૂર્વ શરતના રુપમાં ચાર્ટર્ડ અકાઉન્ટન્ટ બન્યો. ૨૫ વર્ષનો હર્ષ સિંઘી, જે મે મહિનામાં ભક્તિ યોગાચાર્ય યશોવિજયસૂરીજી મહારાજ પાસેથી દીક્ષા લેવાનો છે. તેણે કહ્યું કે, જ્યારે તે કિશોર અવસ્થામાં હતો ત્યારે જ તેણે મુનિ બનવાનું મન બનાવી લીધું હતું\nમેં ઘણી અકાઉન્ટ બૂક્સનું ઓડિટ કર્યું છે પરંતુ મને સમજાયું કે, આપણે આપણી વિચારસરણી માત્ર નફા અને નુકસાન સુધી મર્યાદિત કરી છે. થોડા જ લોકો આત્માનું ઓડિટ કરે છે, જે ખરેખર જન્મ-મરણને પાર કરે છે, તેમ હર્ષે કહ્યું.\nહર્ષે કહ્યું કે, તેનો પરિવાર ધાર્મિક હોવાથી જીવનના ખૂબ પહેલા પડાવમાં તે પ્રભાવિત થયો હતો. એક દિવસ આધ્યાત્મિક પ્રવચન સાંભળ્યા બાદ, મેં મારી મોટી બહેનને જૈન મુનિ બનવાની મારી ઈચ્છા વિશે કહ્યું હતું. અમારા બંને વચ્ચે અડધી રાતે થયેલી આ વાતચીતને મારા પપ્પા સાંભળી ગયા હતા. બીજા દિવસે સવારે તેમણે મને કહ્યું કે, હું સીએ બનું તેવી તેમની ઈચ્છા હતી. તેથી બાદમાં હું મારા પસંદગીના માર્ગ પર ચાલવા માટે મુક્ત હતો, તેમ હર્ષે કહ્યું.\nહર્ષે કહ્યું કે, આ તેના પિતાનો લગાવ હતો જેના કારણે તેમણે આવી પૂર્વ શરત રાખી હતી. મારા પપ્પાએ વિચાર્યું હશે કે, સાંસારિક જીવનને ત્યાગ કરવાનો વિચાર હું મારા મનમાંથી કાઢી નાખીશ. મેં મારા પપ્પાની ઈચ્છાને માન આપવાનું નક્કી કર્યું અને સીએ ફાઈનલ એક્ઝામને ક્લીયર કરવા માટે મારી જાતને પ્રતિબદ્ધ બનાવ્યો, તેમ હર્ષે કહ્યું.\nજ્યારે તે સીએની પરીક્ષા આપી રહ્યો હતો ત્યારે તેણે ફરીથી તેના પપ્પા સાથે દીક્ષા લેવાના મુદ્દા પર વાતચીત કરી હતી. આ વખતે, તેની મોટી બહેન શ્રેયાના લગ્ન નક્કી થયા હોવાથી, જ્યાં સુધી લગ્ન ન થાય ત્યાં સુધી રાહ જાેવાનું કહ્યું હતું.\nલગ્ન પત્યાના બે દિવસ બાદ ફરીથી મેં મારા પપ્પા સાથે ચર્ચા કરી. મેં મારા તમામ વચનો પાળ્યા હતા.\nPrevious ઇસરોએ બે ખાનગી કંપનીના સેટેલાઇટ ટેસ્ટ કરી ઇતિહાસ રચ્યો\nNext અરવલ્લી SoGએ જામનગર દરેડ ઇન્ડસ્ટ્રીયલ વિસ્તારમાં ત્રાટકી :૬ વર્ષ અગાઉ અપહરણ કરનાર આરોપીને દબોચ્યો


અભિષેક: પટ્ટણી પટોળા પહેર્યા - પુરૂષોત્તમ ઉપાધ્યાય\nપટ્ટણી પટોળા પહેર્યા - પુરૂષોત્તમ ઉપાધ્યાય\nસામાન્ય રીતે પુરુષોત્તમ ઉપાધ્યાયને આપણે કવિ અને સંગીતકાર સ્વરૂપે જોયા છે. પણ આગીતના શબ્દો સાંભળીને તેમની કાવ્યશક્તિને પણ સલામ કરવાનું મન થઇ જાય છે.નાયિકાએ જે જે શણગારો કર્યા છે તેની વિગત જરા ઘરવાળીથી છાની રાખવી. નહિતર આ નવરાત્રી બહુ મોંઘી પડશે. ઃ-)\nકવિ, સંગીત - પુરુષોત્તમ ઉપાધ્યાય\nસ્વર - હંસા દવે, પુરુષોત્તમ ઉઅપાધ્યાય\nકંચનવર્ણી કામીની અને જેના કુમકુમ વર્ણા છે,\nકે પારસબીબું બનાવ્યું, જે દી' નવરો દીનોનાથ.\nપટ્ટણી પટોળા પહેર્યા મારા વાલમાં,\nચૂડલા ચઢાવ્યાં રાતાચોળ\nહે.. રુદિયામાં ટહૂકે છે મોર.\nરુમુ ઝુમુ રે સરખી સૈયરોના સાથમાં\nગરબે ઘૂમુ રે લોલમ લોલ\nલીલુંડા લ્હેરિયા લ્હેરે મારા વાલમાં\nચિતડા કળાયેલ મોર,\nચાંપાનેરી ચૂંદડી ચમકે મારા વાલમા\nસૂરતની સોનેરી કોર.\nબિકાનેરી બાંધણી બંધાવી મારા વાલમાં,\nપહેરી એ નવી નક્કોર\nમઘમઘતો મોગરો મ્હેંકે મારા વાલમા\nકોયલ કરે છે કલશોર\nશીર્ષક: ગરબા, ગીત, નવરાત્રી વિશેષ, પુરુષોત્ત્મ ઉપાધ્યાય, હંસા દવે\numavasavada, Friday, October 15, 2010 6:01:00 pm\nKarna Oriya Garbo Che.


ચિકનગુનિયા ૧૯૫૨-૫૩માં આફ્રિકામાં પ્રથમવાર ફેલાયો હતો\nચિકનગુનિયા ૧૯૫૨-૫૩માં આફ્રિકામાં પ્રથમવાર ફેલાયો હતો - Sandesh\nશું છે આ ચિકનગુનિયા ? તેની ઉત્પતિ ક્યાં અને ક્યારે થઈ ?\nમચ્છર ઉપરાતં વાત, કફ-પિત્તના ત્રિ-દોષથી ફેલાતો રોગ છે\nવડોદરા ઃ ચીકુન ગુનિયા એક એવો રોગ છે જેણે તાજેતરમાં જ આખા ગુજરાત, મહારાષ્ટ્ર તો શું પુરા ભારત અને હવે અમેરિકા અને બ્રિટનમાં પણ કબજો જમાવ્યો છે. જેને કારણે લોકોને જાતજાતની તકલીફો વેઠવી પડે છે. હાલમાં વડોદરા શહેર, તાલુકા અને જિલ્લામાં પણ મોટાભાગના લોકો આ રોગમાં સપડાયેલા છે.\nશું છે ચિકનગુનિયા ?\nચીકુન ગુનિયા એ એક વાયરસ ડિસિઝ છે. અને તે ર્ષ્ઠ-(આલ્ફા વાયરસ) દ્વારા થાય છે. દુનિયામાં સૌપ્રથમ આ વાઈરસ આફ્રિકામાં ૧૯૫૨-૫૩મા દેખાયો હતો. અને તેનું નિદાન થતાં તબીબોએ તેને ચીકુન ગુનિયા એટલે કે બેવડ વાળી દે તેવો તાવ એમ કર્યો હતો. આમ ચીકુન ગુનિયા એ એક આફ્રિકન શબ્દ છે. જેનો ફેલાવો એડીસ-ઈજિપ્તિ ટાઈપના મચ્છર જે ઊંચા અને સફેદ ટપકાંવાળા હોય છે. તેનાથી ફેલાતો રોગ છે.\nશું તકેદારી રાખવી?\nઅત્યારે સિઝનલ ફ્લૂથી બચવા માટે દરરોજ ૧ લિટર પાણીમાં ૧ લીંબુ + ૧ નાનો ગાંગડો સૂંઠ (આખો) ૨૦ પાન તુલસીના નાંખીને તે જ પાણી આખા દિવસ દરમિયાન પીવાથી સિઝનલ ફ્લૂમાં રાહત સાથે તેનાથી બચી શકાય છે. જેની સાથે સુદર્શન ટેબલેટ સવાર-સાંજ ૧-૧ લેવી જોઈએ. હાલમાં તેઓ આ રોગથી બચવા માટેના નિઃશુલ્ક આયુર્વેદિક ઉકાળાનું વિતરણ પણ કરી રહ્યા છે.\nડો. આરતી પરિમલ, આયુર્વેદાચાર્ય, નાડી વિશેષજ્ઞા\nઆયુર્વેદની દૃષ્ટિએ ચીકુન ગુનિયાના લક્ષણો પરથી તેને સંનિપાતિક જ્વર કહેવાય છે. જેમાં ત્રિદોષ વાત, પિત્ત અને કફની દૃષ્ટિ થઈ રોગની ઉત્ત્પતિ થાય છે. જેના લક્ષણો આયુર્વેદના જણાવ્યા પ્રમાણે થોડીવારમાં ગરમી-દાહ, થોડીવારમાં ઠંડી લાગવી, સાંધામાં અસહ્ય દુઃખાવો, માથામાં વેદના, આંખોમાં લાલાશ, અને આંસુથી ભરેલી મેલી થઈ જાય છે. જેમા દોષ પ્રધાનતા હોય તે મુજબના લક્ષણો જોવા મળે છે.


અમેરિકા માં મારૂં વિદ્યાર્થી જીવન. ભાગ ૨. | Bansinaad\nPosted by: Jay Bhatt | મંગળવાર, ફેબ્રુવારી 20, 2007\nઅમેરિકા માં મારૂં વિદ્યાર્થી જીવન. ભાગ ૨.\nધીમે ધીમે મારાં બધાં વિષયો પૂરા થયાં પણ મારી મુખ્ય વસ્તુ જ બાકી રહી ગઈ – મારી રીસર્ચ થીસીસ. લગભગ બે વર્ષ ની મહેનત બાદ હવે વારો હતો મારા એડવાઈઝર સાથે રીસર્ચ કરવાનો. સારે નસીબે આ વખતે મને ખુબ જાણકાર અને દયાળુ સર મળ્યાં. મૂળ શ્રીલંકાના પણ તામિલ ભાષા બોલતાં મારાં સર ને બધાં ‘જીવન’ કહી ને બોલાવતાં. દરરોજ સવારે દસ- અગિયાર વાગે હું મારી લેબ માં પહોંચતો. રાત્રે લગભગ એક-બે વાગ્યા સુધી કામ કર્યું હોય એટલે સવારે વહેલાં ઉઠાય કેવી રીતે? એમને મળી ને મારે શું કરવાનું છે તે હું બરાબર સમજી લેતો. લેબ માં પાવર સીસ્ટમ પર નુ મારુ રીસર્ચ પણ એમાં ઘણું કામ તો કમ્પ્યુટર પર જ હતું. ૨૦૦x૨૦૦ મેટ્રીક્ષ (લોડ ફ્લો એનાલીસીસ) ના સોલ્યુશન ફાઈનાઈટ એલીમેંટ ની મદદ થી શોધવાનું મુશ્કેલ કામ મારા હાથ મા સોંપેલું. લગભગ ૧૯૮૭ ની આસપાસની આ વાત છે. એટલે હવે તો આ કાર્ય ઘણું સહેલું થઈ ગયું હશે પણ ત્યારે અમુક દિવસોએ મેં ક્દાચ ૨૦-૨૨ કલાક સતત લેબ માં જ ગાળ્યાં હશે. મને યાદ છે મારી સાથે મારાં બીજા લેબમિત્રો રાત્રે ૧૧ વાગે ફીલાડેલ્ફીઆના ૩૦મી સ્ટ્રીટ ના સ્ટેશન પરના મેકડોનાલ્ડ્સમાં ફ્રેંચ ફ્રાઈસ ખાવાં અને કોફી પીવાં જતાં. મારાં સરનું એપાર્ટમેંટ પણ મારી નજીક જ હતું. ઘણી વાર મને એમના ઘરે લઈ જતાં ત્યારે એમના પત્નિ અમને બંને ને ખુબ ભાવથી અને મીઠાશથી સુંદર જમણ આપતાં. મારાં સર મારાં રીપોર્ટ્સ પણ ખુબ ધ્યાનથી જોતાં. પંદર મિનિટ માં આશરે દસેક પ્રશ્નોની ભેંટ મળતી. આ લખતાં લખતાં મને ગોપાલ શાસ્ત્રી એ લખેલી ‘ચં.ચી. મારાં ગુરુ’ યાદ આવી ગઈ. હું એક શિક્ષક તરીકે ગોપાલભાઈ અને ચં.ચી.માંથી ઘણું બધું શીખું એવી મારી ભાવના છે. આ પુસ્તક વાંચતાં વાંચતાં મને વીસ વર્ષ પહેલાંનો મારો થીસીસ નો સમય અને સંઘર્ષ યાદ આવી ગયો.\nમને એટલી બધી ગમી કે દરેકે દરેક શબ્દનું મનન કરવાનો પ્રયત્ન કરું છું. (ક્રમશ)\n« યુનિવર્સિટી ગ્રંથાલય નાં ૫ લાખ પુસ્તકો વેબસાઈટ પર મૂકાયાં\n‘સૈફ’ પાલનપુરી ની ગઝલો »\nબહુ જ મજા આવી. મને પણ પ્રેરણા મળી- મારા જીવનમાંથી આવું કાંઇક શોધીને લખવાની.લોડ ફ્લો સ્ટડીનું નામ વાંચી રોમાંચ થઇ ગયો. પાવર સીસ્ટમ એનાલીસીસ મારો મનગમતો વિષય હતો. અને પ્રોટેક્ટીવ રીલેઝ\nહવે કાંઇક કરવું જ પડશે. તું મારા ગુરુપદે.\nBy: સુરેશ જાની on ગુરુવાર, ફેબ્રુવારી 22, 2007\nat 1:18 p


શહેરમાં 1800 હોસ્પિટલ, માત્ર 800માં ફાયર સેફ્ટી સિસ્ટમ | શહેરમાં 1800 હોસ્પિટલ, માત્ર 800માં ફાયર સેફ્ટી સિસ્ટમ - Divya Bhaskar\nશહેરમાં 1800 હોસ્પિટલ, માત્ર 800માં ફાયર સેફ્ટી સિસ્ટમ\nફાયર વિભાગે એનઓસી આપી છે તેવી હોસ્પિટલોની ફાયર સિસ્ટમ પણ કામ કરે છે કે નહીં તે તપાસનો વિષય છે. તેમની પાસે ફાયરનું પ્રમાણપત્ર છે. ખુદ મ્યુનિ.સંચાલિત શારદાબેન હોસ્પિટલ પાસે ફાયર વિભાગની એનઓસી છે પણ અહીં સિસ્ટમ કાર્યરત નથી. સિવિલ અને સોલા સિવિલ હોસ્પિટલમાં ફાયર સિસ્ટમ બંધ છે. છતાં તેમની સામે કોઈ કાર્યવાહી કરાતી નથી. છેલ્લા દસ વર્ષમાં 68 હોસ્પિટલમાં આગની ઘટનાઓ છતાં ફાયરના નિયમો નેવે મૂકાયા છે.\nતાજેતરમાં સાલ હોસ્પિટલમાં આગ લાગી હતી અને કલાકો બાદ તેના પર કાબૂ મેળવી શકાયો હતો. સદભાગ્યે જાનહાનિ ટળી હતી. પણ રીતે હોસ્પિટલોમાં આગ લાગવાની ઘટનાઓ અમદાવાદમાં સામાન્ય થઈ ગઈ હોવા છતાં ભલામણ અને વગ વાપરનારી હોસ્પિટલો ફાયર સિસ્ટમ કાર્યરત કરતી નથી. ઉચ્ચકક્ષાએથી ભલામણ હોવાના કારણે ફાયર વિભાગ પણ કોઈ કડક કાર્યવાહી કરતા નથી.\nએકેય સરકારી હોસ્પિટલ આગમાંથી બાકાત નથી\nએપ્રિલ-2006થીમે-2017 સુધીમાં હોસ્પિટલોમાં આગની 68 ઘટના બની છે. જેમાં સાલ, શેલ્બી, સિવિલ, સોલા સિવિલ સહિતની હોસ્પિટલોનો સમાવેશ થાય છે. એકેય સરકારી હોસ્પિટલ આગની ઘટનમાંથી બાકાત નથી છતાં ત્યાં સિસ્ટમ કાર્યરત નથી.\nઅસારવા સિવિલમાં ફાયર સેફ્ટી સિસ્ટમ પર સિમેન્ટના થર છે. જ્યારે શારદાબેનમાં સિસ્ટમનું મેન્ટેનન્સ થતું નથી.\nસોલા સિવિલમાં પણ ફાયર સેફ્ટી સિસ્ટમના કોઈ ઠેકાણા નથી. મુખ્ય પાઈપ લાઈનનો વાલ્વ નીચે પડી ગયો છે અને દોરીથી બાંધીને રાખવામાં આવ્યો છે. ફોટો- ભાસ્કર\n^સિવિલ હોસ્પિટલના અને બ્લોકમાં ફાયરની એનઓસી આપેલી છે. જ્યારે સોલા સિવિલના અલગ અલગ ચાર બ્લોક છે તેમાંથી માત્ર એક બ્લોક પાસે એનઓસી છે. અન્ય ત્રણ બ્લોકની કામગીરી જોતા એનઓસી આપી શકાય તેમ નથી. > એમ.એફ.દસ્તુર,ચીફફાયર ઓફિસર\nસોલા સિવિલના3બ્લોકની કામગીરી જોતાં NOC અપાઈ નથી\nસિવિલમાં માત્ર બે, સોલા સિવિલમાં ચારમાંથી 1 બ્લોકમાં ફાયર સેફ્ટી\n10 વર્ષમાં હોસ્પિટલોમાં આગના 68 બનાવ છતાં સુરક્ષાના નિયમો નેવે મુકાયા\nમ્યુનિ. હસ્તકની શારદાબેનમાં સિસ્ટમ બંધ છતાં NOC મળી ગયું\n2016 સુધી 766 હોસ્પિટલને NOC\nડિસેમ્બર-2016 સુધીમાં 766 લો રાઈઝ હોસ્પિટલોને એનઓસી અપાઈ હતી. જાન્યુઆરી 2017થી 22 મે સુધીમાં કુલ 259 લો-રાઈઝ હોસ્પિટલોને અેનઓસી ફાયર વિભાગે આપી હતી. કલકત્તાની હોસ્પિટલમાં આગ પછી કેન્દ્રે પરિપત્ર જારી કર્યો હતો. પછી હોસ્પિટલોમાં ફાયર સિસ્ટમના પ્રયાસો થયા.\n29 હોસ્પિટલને એક વર્ષમાં NOC\nહાઈરાઈઝ હોસ્પિટલોની સંખ્યા 30 થી 35 છે. તેમાંથી 29ને 2016-17 દરમિયાન એનઓસી અપાઈ છે. હાઈરાઈઝ હોસ્પિટલોમાં પણ ફાયર વિભાગનું ઈન્સ્પેક્શન કરાતું નથી. મોટા ભાગની હોસ્પિટલોના બેઝમેન્ટ પાર્કિંગને બદલે અન્ય પ્રવૃત્તિમાં ફેરવાયાનું ફાયર વિભાગની તપાસમાં બહાર આવ્યું છે.


Rohit Sharma hitasix so that the ball went straight into the Indian dugout, the player barely survived; Kohli's reaction went viral | રોહિતે એવી સિક્સ મારી કે બોલ સીધો ઈન્ડિયન ડગઆઉટમાં પહોંચ્યો, ખેલાડી માંડ માંડ બચ્યા; કોહલીની પ્રતિક્રિયા વાઈરલ - Divya Bhaskar\nRohit Sharma Hit A Six So That The Ball Went Straight Into The Indian Dugout, The Player Barely Survived; Kohli's Reaction Went Viral\nહિટમેનનો કેચ પકડવા વિરાટ ઊભો થયો!:રોહિતે એવી સિક્સ મારી કે બોલ સીધો ઈન્ડિયન ડગઆઉટમાં પહોંચ્યો, ખેલાડી માંડ માંડ બચ્યા; કોહલીની પ્રતિક્રિયા વાઈરલ\nભારતે 66 રનથી અફઘાનિસ્તાનને હરાવ્યું\nT-20 વર્લ્ડ કપમાં અફઘાનિસ્તાન વિરૂદ્ધની મેચમાં રોહિત શર્માએ એવી સિક્સ મારી કે ડગઆઉટમાં બેઠેલા ઈન્ડિયન ખેલાડી પણ ડરી ગયા. વળી વિરાટ કોહલી તો જાણે તેનો કેચ પકડવા ઊભો થયો હોય એમ લાગી રહ્યું હતું. ઉલ્લેખનીય છે કે રોહિત શર્મા (74)ની વિસ્ફોટક બેટિંગની સહાયથી ભારતે સુપર-12ની મેચમાં બુધવારે અફઘાનિસ્તાનને 66 રનથી હરાવ્યું હતું. આ મેચમાં બંને ઓપનર આક્રમક બેટિંગ કરતા નજરે પડ્યા હતા. તેવામાં અત્યારે રોહિતની સિક્સ અને વિરાટની પ્રતિક્રિયા અત્યારે વાઈરલ થઈ રહી છે.\n5મી ઓવરના 5માં બોલમાં થયો ડ્રામા\nઈન્ડિયન ટીમ ટોસ હારી પહેલા બેટિંગ કરવા મેદાનમાં ઉતરી હતી. આ દરમિયાન ઈનિંગની 5મી ઓવરના 5માં બોલ પર રોહિત શર્માએ આક્રમક સિક્સ મારી હતી. હિટમેને લોન્ગ ઓફ પર મારેલી આ સિક્સના પગલે બોલ સીધો ઈન્ડિયન ટીમના ડગઆઉટ સુધી પહોંચી ગયો હતો. આ દરમિયાન અન્ય ખેલાડીઓ પણ જાણે બોલથી બચવા માટે પોતાની જગ્યા બદલવા લાગ્યા હતા. ત્યારે વિરાટ કોહલીએ એક હાથે બોલ કેચ કરવા પ્રયત્ન કર્યો હતો. તેને આવી રીતે જોતા ફેન્સ પણ ઉત્સાહમાં આવી ગયા હતા.\nવિરાટનો રોહિતને ઈશારામાં મેસેજ\nવિરાટ કોહલીએ આ સિક્સ બાજ રોહિત સામે ઈશારા કરતા જાણે કહ્યું હતું કે બસ આવી રીતે જ રમવાનું છે. તું હિટમેન છે, આવી રીતે રમવું જ તારો સ્વભાવ છે. આક્રમક બેટિંગ કરતા રહો. વિરાટના આવા મેસેજ પછી રાહુલ અને રોહિત બંને વિસ્ફોટક બેટિંગ કરતા રહ્યા અને પહેલી વિકેટ માટે 140 રનની પાર્ટનરશિપ પણ નોંધાવી હતી.\nસતત2મેચમાં મળેલી હાર પછી છેવટે ટીમ ઈન્ડિયાએ T-20 વર્લ્ડ કપમાં પહેલી મેચ જીતી છે. ટૂર્નામેન્ટની 33મી મેચમાં ભારતને અફઘાનિસ્તાનને 66 રનથી હરાવ્યું છે. ટોસ હાર્યા પછી પહેલા બેટિંગ કરતા ઈન્ડિયન ટીમે 20 ઓવરમાં2વિકેટના નુકસાને 210 રન કર્યા હતા. જેમાં રોહિત શર્મા (74) અને કે.એલ.રાહુલે (69) મેચ વિનિંગ પાર્ટનરશિપ નોંધાવી હતી. આ હાઈસ્કોરને ચેઝ કરતા અફઘાનિસ્તાને 20 ઓવરમાં7વિકેટના નુકસાને 144 રન કર્યા હતા, જેથી ઈન્ડિયાએ આ મેચ જીતી લીધી હતી.


પાક.ની જેલમાં ભારતીય કેદીને ઢીસુમ ઢીસુમ - Sandesh\nપાક.ની જેલમાં ભારતીય કેદીને ઢીસુમ ઢીસુમ\nAugust 6, 2016 | 11:51 am IST\nપાકિસ્તાનની જેલમાં પાકિસ્તાની કેદીના હુમલામાં એક ભારતીય કેદી ઘાયલ થયો હતો. પેશાવરની મધ્યસ્થ જેલમાં બંધ ભારતીય કેદી હામિદ નેહાલ અન્સારીના વકીલે અદાલતને જણાવ્યું હતું કે છેલ્લા બે મહિનામાં તેમના અસીલ પર બે વખત હુમલા થયા છે. જ્યારે જેલના અધિકારી દરરોજ અન્સારીની મારપીટ કરે છે.\nજોકે જેલ અધિક્ષક મસૂદ ઉર રહેમાને જણાવ્યું હતું કે અન્સારીને નજીવી ઈજાઓ થઈ હતી અને આ પ્રકારની ઘટનાઓ જેલમાં થતી જ રહે છે. અન્સારી ત્રણ વર્ષની જેલની સજા કાપી રહ્યો છે અને તેને ફાંસીની સજા પામેલા અપરાધીઓ માટે બનાવેલી કોટડીમાં રાખવામાં આવ્યો છે.\nઆ અંગે રહેમાને જણાવ્યું હતું કે ભારતીય કેદીઓને તેમની સુરક્ષાને ધ્યાનમાં લેતાં પાકિસ્તાની કેદીઓ સાથે સામાન્ય બેરેકમાં રાખી શકાય નહીં.\nવકીલે જણાવ્યું હતું કે તેઓ પોતાના અસીલની સુરક્ષા ઈચ્છતા હતા, પરંતુ જેલ અધિકારીઓએ આ પ્રકારની કોઈ ગેરંટી આપવાનો ઈન્કાર કર્યો છે. હુમલા બાદ અધિકારીએ ખાતરી આપી હતી કે અન્સારીને હોસ્પિટલમાં ખસેડવામાં આવશે, પરંતુ તેમણે આવું કોઈ કાર્યવાહી કરી નથી. વકીલે એવો પણ આક્ષેપ કર્યો છે કે જેલના એક વોર્ડન અન્સારીની રોજ મારપીટ કરે છે\nદયા ભાભી બાદ હવે આ અભિનેતા પણ કહેશે ‘તારક મહેતા કા ઉલ્ટા ચશ્મા’ને બાય બાય???\nડિપ્રેશનનો ભોગ બનવાથી બચાવશે આ શિવજીનો મંત્રોચ્ચાર, જુઓ Video


ભ્રષ્ટાચાર પર મોદી સરકારનો વાર, આ વિભાગના 15 વરિષ્ઠ અધિકારીઓને સમય પહેલાં જ કરી દીધાં નિવૃત્ત - GSTV\nHome » News » ભ્રષ્ટાચાર પર મોદી સરકારનો વાર, આ વિભાગના 15 વરિષ્ઠ અધિકારીઓને સમય પહેલાં જ કરી દીધાં નિવૃત્ત\nભ્રષ્ટાચાર પર મોદી સરકારનો વાર, આ વિભાગના 15 વરિષ્ઠ અધિકારીઓને સમય પહેલાં જ કરી દીધાં નિવૃત્ત\nમોદી સરકારે બીજા કાર્યકાળના શખત નિર્ણયોનો દોર શરૂ થઇ ગયો છે. સરકારે એક્સાઇઝ અને કસ્ટમ ડિપાર્ટમેન્ટના 15 વરિષ્ઠ અધિકારીઓને સમય પહેલા રિટાયર કરી દીધાં છે. જણાવી દઇએ કે અગાઉ 12 વરિષ્ઠ અધિકારીઓને નાણા મંત્રાલયે જબરદસ્તી રિટાયર કરી દીધા છે.\nડિપાર્ટમેન્ટ ઑફ પર્સનલ એન્ડ એડમિનિસ્ટ્રેટિવ રિફોર્મ્સના નિયમ 56 અંતર્ગત નાણા મંત્રાલયે આ અધિકારીઓને સરકારે સમય પહેલાં જ રિટાયર કરી દીધાં છે. માનવામાં આવી રહ્યું છે કે આવું કરવા પાછળ સરકારનો આશય આળસી અને યોગ્ય રીતે કામ ન કરતાં અધિકારીઓને સેવા મુક્ત કરવાનો છે.\nરિપોર્ટ્સ અનુસાર સરકારે ખરાબ પ્રદર્શન કરતાં અધિકારીઓની લિસ્ટ પણ બનાવી છે. સાથે જ અનિવાર્ય રિટાયરમેન્ટ આપવાથી સરકારની આ પ્રક્રિયા દ્વારા રોજગારમાં પણ વધારો થશે કારણ કે સરકારી પદ ખાલી થશે તો તેના પર ભરતી માટે સરકાર આગળની પ્રક્રિયા શરૂ કરી શકશે.\nનિયમ 56 અંતર્ગત લેવાયો આ નિર્ણય\nનાણા મંત્રાલય નિયમ 56નો ઉપયોગ કરીને એવા અધિકારીઓ પર કરી શકાય જે 50થી 55 વર્ષની ઉંમરના હોય અને 30 વર્ષનો કાર્યકાળ પૂરો કરી ચુક્યાં હોય.\nસરકાર દ્વારા એવા અધિકારીઓને અનિવાર્ય રિટાયરમેન્ટ આપવામાં આવી શકે છે. આવું કરવા પાછળ સરકારનો હેતુ નોન પર્ફોર્મિંગ સરકારી સેવકને રિટાયર કરવાનો છે. સરકાર દ્વારા અધિકારીઓને અનિવાર્ય રિટાયરમેન્ટ આપવાનો નિયમ ઘણાં સમય પહેલાંથી પ્રભાવી છે.\nજૂનાગઢમાં કોંગ્રેસનાં પૂર્વ પ્રમુખ વિનુ અમીપરા ભાજપમાં જોડાતા, કોંગ્રેસે લગાવ્યા આ આક્ષેપો\nવડોદરાના તળાવોના પાણી સ્વચ્છ અને દુર્ગંધ રહિત કરવા માટે 1.83 કરોડના એમઓયુ થયા સાઈન\nbreaking news gujaratiGujarat samachargujarati newsgujarati news liveLatest News in Gujaratilive gujarati newsModi Government forcefully retire 15 senior officenews in gujarationline news gujarati livepm modi\nસિક્કિમમાં વાદળ ફાટતા તિસ્તા નદીમાં ઘોડાપૂર, 250થી વધુ પ્રવાસીઓને બચાવવા રેસ્ક્યૂ હાથ ધરાયું\nચમકી તાવ મામલે બિહાર ભાજપના સાંસદે આપ્યું આ વિવાદીત નિવેદન


જયારે કોંગ્રેસી નેતાએ ફૂલ માળાથી સની દેઓલનું સ્વાગત કર્યું | congress leader welcomed bjp candidate sunny deol in gurdaspur - Gujarati Oneindia\n2 min ago કોરોના વાયરસ: આંતરરાષ્ટ્રીય ઉડાનો પર 31 ઓગસ્ટ સુધી રોક, GDCAએ જારી કર્યું સર્ક્યુલર\n2 min ago કેપ્ટન કુલ ધોનીનો નવો લૂક, સોશિયલ મીડિયામાં ફોટો વાયરલ\n3 min ago Tokyo Olympics: વધુ એક મેડલ પાક્કો, સેમીફાઇનલમાં પહોંચી પીવી સિંધુ\n13 min ago જમ્મુ અને કાશ્મીર: CRPF અને પોલીસ પર ગ્રેનેડથી હુમલો, બે જવાન સહિત3ઘાયલ\nપંજાબના ગુરુદાસપુરમાં કોંગ્રેસ નેતાઓએ ભાજપા ઉમેદવાર સની દેઓલનું ફૂલ અને માળાથી સ્વાગત કર્યું. સોશ્યિલ મીડિયા પર જયારે આ ફોટો વાયરલ થવા લાગી, ત્યારે ભાજપાએ કહ્યું કે વરિષ્ઠ કોંગ્રેસી નેતાઓ મોદીના ફેન છે. તેઓ કોંગ્રેસમાં ઘૂંટાઈ રહ્યા છે અને ખુબ જ જલ્દી તેઓ ભાજપ જોઈન કરવા માટે તેમના સંપર્કમાં છે. જયારે કોંગ્રેસી નેતાઓએ કહ્યું કે તેઓ બધી જ પાર્ટીના નેતાઓનું સ્વાગત કરે છે, પરંતુ તેઓ કોંગ્રેસના સાચા સિપાહી છે. વિરોધીઓ કોંગ્રેસથી ગભરાઈ ચુક્યા છે એટલા માટે ખોટો પ્રચાર કરી રહ્યા છે.\nઆ પણ વાંચો: જ્યારે સની દેઓલને પૂછ્યું- ક્લાસમાં ભણવામાં ઓછું છોકરીઓમાં વધારે ધ્યાન આપતા?\nકોંગ્રેસી છે અને સુનિલ ઝાખડને જીતાડશે\nવાયરલ થયેલી ફોટો ગુરુદાસપુર જિલ્લાના બટાલા શહેરના કોંગ્રેસી જિલ્લા જનરલ સંકટર અશોક લુથરાની છે મેન બજારમાં લુથરા જવેલર્સ નામનો શૉ રૂમ છે. આ શૉ રૂમ બહાર જ સની દેઓલનું ફૂલ અને માળાઓ સાથે સ્વાગત કરવામાં આવ્યું, જેની તસવીરો વાયરલ થઇ છે. જયારે લુથરાને આ ફોટો વિશે પૂછવામાં આવ્યું ત્યારે તેમને જણાવ્યું કે તેઓ કોંગ્રેસી છે અને કોંગ્રેસના સુનિલ ઝાખડને જીતાડશે.\nશિષ્ટાચાર તરીકે સ્વાગત કરે છે\nલુથરા ઘ્વારા જણાવવામાં આવ્યું કે તેમને બજારમાં નિયમ બનાવ્યો છે કે કોઈ પણ નેતા અથવા અભિનેતા આવે ત્યારે શિષ્ટાચાર તરીકે તેઓ તેમનું સ્વાગત કરે છે. એટલા માટે તેમને સની દેઓલનું પણ સ્વાગત કર્યું. ભાજપ જાણીજોઈને ફોટોનો સહારો લઈને કોંગ્રેસમાં તિરાડ પાડી રહી છે, પરંતુ ભાજપનું સપનું ક્યારેય પણ પૂરું નહીં થાય. ભાજપ વાયરલ ફોટોને લઈને દાવા કરી રહી છે કે ઘણા કોંગ્રેસી નેતાઓ ભાજપ જોઈન કરવા માટે તેમના સંપર્કમાં છે.\nગુરદાસપુરમાં રોડ શો\nસની દેઓલે ગુરદાસપુરમાં પોતાના ચૂંટણી પ્રચાર અભિયાનની શરૂઆત કરી. સની દેઓલે ગુરદાસપુરમાં એક રોડ શો કર્યો, જેમાં મોટી સંખ્યામાં લોકો તેમને જોવા માટે એકઠા થયા. રોડ શો દરમિયાન સની વોટર્સને રિઝવવા માટે પોતાના હાથમાં હેન્ડ પંપ લઈને આવ્યા હતા. જણાવી દઈએ કે પોતાની ફિલ્મ ગદરના એક સીનમાં સની દેઓલે હેન્ડ પંપ ઉખાડ્યો હતો, જે ભારે ચર્ચાનો વિષય હતો. રોડ શો દરમિયાન સની દેઓલે ફિલ્મી અંદાજમાં ડાયલૉગ બોલતા તેમને વોટ આપવાની અપીલ પણ કરી.\nsunny deol lok sabha elections 2019 modi sarkar bjp સની દેઓલ પંજાબ લોકસભા ચૂંટણી 2019\ncongress leader welcomed bjp candidate sunny deol in gurdaspur


બિહારમાં કોરોનાનો કેર, 16થી 31 જુલાઈ સુધી સંપૂર્ણ લૉકડાઉન – 365 Day News\nTagged 365day, Bihar, Continue, Contonue, Latestnews, lockdown\n683 Total Views સુરતમાં આરોગ્યમંત્રી કુમાર કાણાનીના પુત્રનો વિવાદ સામે આવ્યો છે. જેમના પર મહિલા કોન્સ્ટેબલ સાથે દુર્વ્યવહાર કર્યાનો આરોપ લાગતા રાજકીય ગરમાવો આવી ગયો છે. આ ઘટનામાં મહિલા કોન્સ્ટેબલ સુનિતા યાદવનો ઓડિયો વાયરલ થયો છે. જેમાં મંત્રી કુમાર કાણાંનીના પુત્ર પ્રકાશ કાણાંનીએ દુર્વ્યવહાર કર્યાનો આરોપ લગાવ્યો છે. વરાછામાં કરફ્યૂ દરમિયાન કારમાં નીકળેલા ચાર શખ્સોને રોકતા […]\n1,517 Total Views ઉત્તરપ્રદેશ ના મુરાદાબાદ જિલ્લામાં કોરોના રસી અપાયેલ એક વોર્ડ બોયનું રવિવારે અચાનક મોત થયું છે. વોર્ડ બોય મહિપાલ સિંહ 46 વર્ષના હતા. ડૉક્ટરોએ કહ્યું છે કે પ્રારંભિક અહેવાલ મુજબ એવું લાગે છે કે મોત હાર્ટ એટેકના કારણે થયું છે. CMOએ કહ્યું કે શનિવારે રસી લીધા બાદ તેઓ બિલકુલ સ્વસ્થ હતા. તે પોતાનું કામ […]\n1,623 Total Views બ્રિટનમાં જોવા મળતું ન્યુ કોરોનાવાયરસ સ્ટ્રેન, (New Coronavirus Strain) ખૂબ ચેપી માનવામાં આવે છે અને તેનાથી સૌથી વધુ યુવાઓને નુકસાન થવાની આશંકા છે. કેન્દ્ર સરકારે આ વાયરસ અંગે ચેતવણી જાહેર કરી છે અને છેલ્લા એક મહિનામાં બ્રિટનથી ભારત આવતા મુસાફરોની તપાસ અથવા દેખરેખ રાખવામાં આવી રહી છે. બ્રિટનમાં આ નવા વાયરસના ફેલાવા પછી […]


સૌથી હિંસક વર્ષ હશે ૨૦૨૦! નોસ્ટ્રાડેમસે કરી છે આ ચોંકાવનારી ભવિષ્યવાણી - AmeGujjus\nસૌથી હિંસક વર્ષ હશે ૨૦૨૦! નોસ્ટ્રાડેમસે કરી છે આ ચોંકાવનારી ભવિષ્યવાણી\nby amegujjus - December 26, 2019 April 22, 2020 0\nફ્રાંસ ના એક જાણીતા ભવિષ્યવક્તા માઇકલ ડી નોસ્ટ્રાડેમસે દ્વારા આવનારા ઘણા વર્ષો માટે સદીઓ પહેલા જ અમુક ભવિષ્યવાણીઓ કરી દીધી હતી. સમગ્ર વિશ્વ ના લોકો તેમની આ ભવિષ્યવાણીઓ પર અતુટ વિશ્વાસ પણ કરે છે. તેનું મુખ્ય કારણ એ છે કે તેમની હાલ સુધી ની તમામ ભવિષ્યવાણીઓ સાચી ઠરી છે. નોસ્ટ્રાડેમસ દ્વારા કરવામા આવેલ સન ૨૦૨૦ માટે ની ભવિષ્યવાણી માનવીઓ માટે માઠા સમાચાર દર્શાવે છે. આ સિવાય ના બીજા ભવિષ્યવક્તાઓ પણ સન ૨૦૨૦ મા વિનાશ ના સંકેત દર્શાવે છે.\nનોસ્ટ્રાડેમસ ની ભવિષ્યવાણી મુજબ સન ૨૦૨૦ મા સમગ્ર વિશ્વ ખત્મ થવા ના સંકેત પણ છુપાયેલા છે. તો ચાલો જાણીએ નોસ્ટ્રાડેમસ દ્વારા કરવામા આવેલ સન ૨૦૨૦ ની ભવિષ્યવાણી વિષે. નોસ્ટ્રાડેમસ ના કહ્યા મુજબ સન ૨૦૨૦ મા એક નવીન યુગ ની સ્થાપના થશે. તેમણે અનુમાન લગાવ્યું હતું કે ૨૦૨૦ મા ઘણા દેશો વચ્ચે ઘર્ષણ વધશે. આ સાથે જ ૨૦૨૦ મા આખી સદી નું સૌથી મોટું આર્થિક સંકટ પણ આવશે. જો આંકડાઓ ની દ્રષ્ટીએ જોવા જઈએ તો ભારત થી લઇ ને સમગ્ર વિશ્વ ની અર્થવ્યવસ્થા હાલ કફોડી હાલત જેવી છે.\nચીન તેમજ અમેરિકા જેવી મહાસત્તા વચ્ચે વૈપારીક યુદ્ધ ના મંડાણ થઇ ચુક્યા છે. ભારત ની આર્થિક વૃદ્ધિ મા પણ ભારે પછડાટ આવી રહ્યો છે. જો કે ભવિષ્યવાણી મા એ પણ દર્શાવ્યું છે કે ૨૦૨૦ સુધી મા લોકો પહેલા કરતા વધુ જાગૃત થઈ ચુક્યા હશે તેમજ લોકો મા એક નવીન પ્રકાર નો આધ્યાત્મિક ઝુકાવ જોવા મા આવશે. તેમની ભવિષ્યવાણી મુજબ ત્રીજા વિશ્વ યુદ્ધ ના એંધાણ પણ સત્ય સાબિત થઈ શકે છે. સન ૨૦૨૦ મા અમેરિકા દ્વારા એશિયા મા વિશ્વ નુ સૌથી મોટું સૈન્ય અભ્યાસ પણ શરૂ કરવામા આવશે.\nજો આ ભવિષ્યવાણી ને ભારત ની હાલ પરિસ્થિતિ સાથે સરખાવીએ તો સન ૨૦૨૦ મા વિશ્વ ના મોટા શહેરો મા ગૃહ યુદ્ધ જેવી સ્થિતિ ઊભી થશે તેમજ લોકો રસ્તાઓ પર ઉતરશે અને હાલ હજુ નવા વર્ષ ની શરૂઆત અગાવ જ અહિયાં CAA તેમજ NRC જેવા નિયમો ના વિરોધ માટે લોકો રસ્તાઓ પર ઉતર્યા છે. આ માટે જ કદાચ નોસ્ટ્રાડેમસે ૨૦૨૦ ને એક ઘણું જ હિંસક વર્ષ ગણાવ્યું હશે. આ સાથે જ તેમની ભવિષ્યવાણી મુજબ ચાલુ વર્ષે દરમિયાન જ રશિયા ના રાષ્ટ્રપતિ વ્લાદિમીર પુતિન ની હત્યા નો પ્રયત્ન થઈ શકે છે.\nઆ સાથે અમેરિકા ના રાષ્ટ્રપતિ ડોનાલ્ડ ટ્રમ્પ ને પણ મોટું નુકસાન થઈ શકે છે. આ ભવિષ્યવાણી મુજબ ૨૦૨૦ મા ગ્રેટ બ્રિટેન ની મહારાણી નું મૃત્યુ છેલ્લા ૭૦ વર્ષો મા અહીં ની સૌથી વધારે વિનાશક ઘટનાઓ માંથી એક હશે. મહારાણી ના મૃત્યુ ઉપર બ્રિટેન મા ઓછા મા ઓછા બાર દિવસ નો શોક મનાવવા મા આવશે તેમજ આ સમયગાળા દરમિયાન ત્યાં કોઈપણ પ્રકાર ના કાર્યક્રમો નહીં યોજાઈ. આ સાથે જ ચાલુ વર્ષ દરમિયાન જળવાયુ પરિવર્તન ને લીધે સમગ્ર વિશ્વ પ્રભાવિત થશે.\nઆ માટે પ્રદૂષણ નો વિરોધ દર્શાવવા યુદ્ધ ની ચળવળ શરૂ કરાશે. વિશ્વ ના ઘણા ભાગો મા ભૂકંપ તેમજ કુદરતી તોફાનો આવશે તો ક્યાંક આતંકવાદીઓ દ્થીવારા કોહરામ મચાવવા મા આવશે. તેમની રચિત કવિતાઓ ની વ્યાખ્યા કરનારા એક વિડીયો કલીપ મા દર્શાવ્યું હતું કે આકાશ મા એક ધૂમકેતુ દેખાવાની સાથે જ આ હિંસક ઘટનાઓ નો આરંભ થશે. નોસ્ટ્રાડેમસ ની ભવિષ્યવાણી મુજબ મધ્ય-પૂર્વ ના દેશો તેમજ વિશ્વ ના બીજા ભાગો મા ધાર્મિક અતિવાદ વધશે જેના લીધે અશાંતિ તેમજ ગૃહયુદ્ધ થશે.\nઆવી કપરી પરિસ્થિતિ નુ સર્જન થતા માણસો પોતાના દેશ છોડી ને અન્ય દેશો ની શરણાગતિ સ્વીકારશે. આ તમામ ભવિષ્યવાણીઓ મા એક સારી ભવિષ્યવાણી એ પણ છે કે સન ૨૦૨૦ મા ચિકિત્સા ક્ષેત્રે સારી પ્રગતિ થશે જેથી માનવી ના શરેરાશ આયુષ્ય મા વધારો થશે. તેમણે આજ થી ઘણા વર્ષો પહેલા મોદી યુગ ની પણ ભવિષ્યવાણી કરી હતી. ડાયના નું મૃત્યુ, એડોલ્ફ હિટલર નો ઉદય, પરમાણુ બૉમ્બ, બીજું વિશ્વ યુદ્ધ તેમજ ૯/૧૧ ની ભવિષ્યવાણીઓ પણ સત્ય સાબિત થઈ છે.\nPost Views: 188,828\nપારસ પત્થર તેમજ ટિટોડી નામક પક્ષી ની રહસ્યમયી ગાથા, ટીટોડી બનાવી શકે છે તમને કરોડપતિ\nદેશ ની પ્રજા માટે આવ્યા માઠા સમાચાર, રોજ વપરાશ ની વસ્તુઓ ના ભાવ મા થઇ શકે છે વધારો


કેરળઃ પોલીસ સ્ટેશનમાં બોમ્બ ફેકવા મામલો,4RSS કાર્યકર્તાઓ વિરુદ્ધ ફરિયાદ દાખલ - जन मन INDIA\nકેરળઃ પોલીસ સ્ટેશનમાં બોમ્બ ફેકવા મામલો,4RSS કાર્યકર્તાઓ વિરુદ્ધ ફરિયાદ દાખલ\nકેરળ પોલીસે ચાર આરએસએસ કાર્યકર્તાઓ વિરુદ્ધ ફરિયાદ દાખલ કરી છે. જેમાં નૂરાનંદ પ્રવીણ પણ સામેલ છે. આ લોકો પર આરોપ છે કે તેઓએ નેદુમંગદ પોલીસ સ્ટેશનમાં બોમ્બ ફેંક્યો હતો. આ હિંસા સબરીમાલા સમિતિ દ્વારા3જાન્યુઆરીએ બોલાવેલી હડતાલ દરમિયાન થઈ.\nપોલીસે સીસીટીવી ફુટેજના આધાર પર આરોપીઓ વિરુદ્ધ કેસ નોંધ્યો છે. કહેવામાં આવી રહ્યું છે કે ભાજપ- આરએસએસ અને સત્તારૂઢ માકપા કાર્યકર્તાઓ વચ્ચે ઝડપ થઈ ગઈ હતી.\nઆ મામલે ભાજપ સાંસદ વી મૂરલીધરનનું કહેવું છે, 'અડધી રાત્રે મારા ઘરની બહાર પણ દેશી બોમ્બ ફેંકવામાં આવ્યા, સંયોગથી કોઈ ઘાયલ ન થયું, આ હિંસા પેદા કરવા અને ભાજપ કાર્યકર્તાઓને જવાબી કાર્યવાહી માટે ઉક્સાવવાનો પ્રયાસ છે. રાજ્ય સરકાર તેને ભાજપ vs સીપીએમનો મુદ્દો બનાવવા માંગે છે.'\nમંદિર સમિતિએ રાજ્ય સ્તર પર હડતાલ બોલાવી હતી. સીસીટીવી ફુટેજમાં દેખાઈ રહ્યું છે કે આરએસએસ પ્રચારક પોલીસ સ્ટેશનમાં હાજર પોલીસના સમૂહો પર બોમ્બ ફેંકી રહ્યા છે. વીડિયોમાં દેખાઈ રહ્યું છે કે પ્રવીણ પાસે બેગમાં ઘણા બધા બોમ્બ છે અને તે પોલીસ સ્ટેશનને નિશાન બનાવીને તેના પર ફેંકી રહ્યો છે.\nઆ હડતાલ બિંદૂ અને કનકા નામની મહિલાઓએ મંદિરમાં પ્રવેશ કર્યાના વિરોધમાં બોલાવવામાં આવી હતી. જેઓએ બુધવારની સવારે સબરીમાલા મંદિરમાં પ્રવેશ કર્યો હતો. પ્રવીણની ઓળખ આરએસએસ કાર્યકર્તાના તરીકે થઈ છે.\nપોલીસ અધિકારીઓનું કહેવું છે કે તે પ્રવીણની શોધ કરી રહ્યા છે. હડતાલ કરનારા લોકોએ ત્યાં હાજર દુકાનદારોને પણ દુકાનો બંધ કરવા માટે કહ્યું. રાજ્યમાં હડતાલ સાથે સંબંધિત પોલીસે અત્યાર સુધી 1300 કેસ નોંધ્યા છે. જ્યારે 3187 લોકોની ધરપકડ કરવામાં આવી ચુકી છે.


Gujarati News » Gujarat » Surat: Does the government want agitation once again by imposing 12 per cent GST on textiles? Outrage among Surat traders\nઆ નોટિફિકેશનને કારણે સૌથી વધારે નુકશાન ટ્રેડર્સને થશે.12 ટકા જીએસટી સાથે કાપડ વેચવું તેમના માટે પણ એક મોટો પડકાર બની રહેશે. એક સમાન ટેક્સ લાગુ કરવા માટેનું નોટિફિકેશનના કારણે દેશભરના કાપડ વેપારીઓમાં અસંતોષ જોવા મળી રહ્યો છે.\nPublish Date - 9:37 am, Wed, 24 November 21\nસુરતના કાપડ અગ્રણીઓનું (Textile Traders ) કહેવું છે કે કાપડ પર પાંચ ટકા જીએસટીનો(GST) દર વધારીને 12 ટકા કરવાથી જીએસટીના કારણે લગભગ 2625 કરોડ રૂપિયા વધારે ચૂકવવા પડશે. હાલ ના દર પ્રમાણે સુરતના કાપડ વેપારીઓ દર વર્ષે લગભગ 1875 કરોડ રૂપિયાનો ટેક્સ(Tax ) ચૂકવે છે. પરંતુ હવે 4500 કરોડ રૂપિયાની આસપાસ જીએસટી ભરવું પડશે. નોંધનીય છે કે યાર્ન, ગ્રે અને ફેબ્રિક્સ પર 1 જાન્યુઆરીથી એક સમાન 12 ટકા જીએસટી લાગુ થવાનું નોટિફિકેશન બહાર પડતા વેપારીઓ ચિંતિત છે.\nઆ નોટિફિકેશનને કારણે સૌથી વધારે નુકશાન ટ્રેડર્સને થશે.12 ટકા જીએસટી સાથે કાપડ વેચવું તેમના માટે પણ એક મોટો પડકાર બની રહેશે. એક સમાન ટેક્સ લાગુ કરવા માટેનું નોટિફિકેશનના કારણે દેશભરના કાપડ વેપારીઓમાં અસંતોષ જોવા મળી રહ્યો છે. વિવિધ માર્કેટના વેપારીઓ તેના વિરોધમાં એક સાથે ભેગા થઇ રહ્યા છે. દેશની સૌથી મોટી કાપડ માર્કેટ સુરતને ફરી એકવાર આ મામલે આગેવાની કરવી પડશે તેવું પણ લાગી રહ્યું છે. દરેકનો મત એક જ છે કે 12 ટકા જીએસટીમાં વેપાર કરવો મુશ્કેલ છે. જેના વિરોધમાં દેશભરની બધી જ કાપડ માર્કેટ એક મંચ પર આવશે અને જલ્દી તેના પર મિટિંગ કરીને ઇનપુટ લેશે.\nપુનર્વિચાર કરવા માંગ : સુરત સહીત દેશભરમાં કાપડ ઉધોગકારો સરકારના આ નિર્ણયની વિરોધમાં છે. ફેડરેશન ઓફ સુરત ટેક્સ્ટાઇલ ટ્રેડર્સ એસોસિયેશન, ફેડરેશન ઓફ ગુજરાત વેલ્ફેર એસોસિયેશન, સુરત મર્કન્ટાઈલ એસોસિયેશન, ફેડરેશન ઓફ ઇન્ડિયન આર્ટ સિલ્ક વીવિંગ એસોસિયેશન સહીત ઘણી સંસ્થાઓએ સરકારના આ નિર્ણય પર પુનર્વિચાર કરવા માંગ કરી છે. તમામ સંસ્થાઓનું કહેવું છે કે સરકારના આ નિર્ણયને કારણે કાપડની કિંમતો વધી જશે. જેનાથી રિટેલ વેપાર પર પણ અસર પડશે. સાથે જ બેરોજગારી વધવાની પણ પુરેપુરી સંભાવના છે. ત્યાંજ ભારતનું કાપડ મોંઘુ થવાને કારણે વિદેશોમાં પણ તે સ્પર્ધામાં ટકી શકશે નહિ. આ ઉપરાંત ચીન અને વિયેતનામથી કાપડની આયાત પણ વધશે.\nસુરતમાં કાપડ બજારમાં સામાન્ય દિવસોમાં રોજના 125 કરોડનો વેપાર થયા છે. સુરતના કાપડ વેપારીઓ અત્યારસુધી રોજના 6.25 કરોડ રૂપિયા જીએસટીના ચુકવતા હતા. પરંતુ હવે રોજ 15 કરોડ રૂપિયા સુરતના વેપારીઓને ચૂકવવા પડશે. વેપારીઓ હવે વાર્ષિક 4500 કરોડ રૂપિયા ચુકવશે. વેપારીઓની મોટી રકમ જામ થઇ જશે. જેના કારણે સમસ્યા ઉભી થશે. તેવામાં બધા લોકોએ એકસાથે આવીને કેંદ્ર સરકારને આ સમસ્યા બતાવવી જ પડશે.


Thousands Of Farmers Occupied Deputy CM's Helipad Who Arrived In Lakhimpur With Black Flags | કેન્દ્રિય ગૃહ રાજ્યમંત્રી મિશ્રાના દીકરા સામે ખેડૂતો પર ગાડી ચડાવી કચડવાનો આરોપ; 8 લોકોના મોત;પ્રધાને કહ્યું-મારો દીકરો સ્થળ પર હાજર ન હતો - Divya Bhaskar\nThousands Of Farmers Occupied Deputy CM's Helipad Who Arrived In Lakhimpur With Black Flags\nલખીમપુરમાં 8 મોત માટે જવાબદાર કોણ:કેન્દ્રિય ગૃહ રાજ્યમંત્રી મિશ્રાના દીકરા સામે ખેડૂતો પર ગાડી ચડાવી કચડવાનો આરોપ; 8 લોકોના મોત;પ્રધાને કહ્યું-મારો દીકરો સ્થળ પર હાજર ન હતો\nખેડૂતોની ભીડમાં અસામાજીક તત્વો ભળી આ હિંસાને અંજામ અપાયાનો આરોપ\nઉત્તર પ્રદેશના લખીમપુર ખીરીમાં કેન્દ્રિય ગૃહ રાજ્યમંત્રી અજય મિશ્રાના દીકરાએ ખેડૂતો પર ગાડી ચઢાવી દીધી. ભારતીય કિસાન યૂનિયન(BKU)એ આ ઘટનામાં 8 લોકોના મોત થયા છે. લખીમપુર ખીરીના ASP અરુણ કુમાર સિંહે પણ 8 લોકોના મોતની પુષ્ટી કરી છે, જેમાં4ખેડૂત હતા અને અન્ય4લોકો અથવા તો ગાડીમાં સવાર હતા.આ ઘટના બાદ ખેડૂતોએ2ગાડીને આગ લગાડી દીધી હતી.\nબીજી બાજુ રવિવારે મોડી સાંજે ગૃહ રાજ્યમંત્રી અજય મિશ્રાએ આ ઘટનામાં તેમના દીકરાની સંડોવણીનો ઈન્કાર કર્યો છે. મિશ્રાએ કહ્યું કે વિરોધ પ્રદર્શન કરી રહેલા ખેડૂતો વચ્ચે કેટલાક અસામાજીક તત્વ ઘુસી ગયા અને તેમણે ભાજપના3કાર્યકર્તાઓ તથા તેમના તાફલાની એક ગાડીના ડ્રાઈવરને માર મારી મારી નાંખ્યા છે. પ્રધાને આ સાથે એવો પણ દાવો કર્યો હતો કે આ ઘટના બની તે સ્થળ પર તેમનો દીકરો હાજર જ ન હતો.\nઆ અગાઉ કેન્દ્રીય ગૃહ રાજ્ય મંત્રી અજય મિશ્રા અને યુપીના ડેપ્યુટી CM કેશવ મૌર્ય એક કાર્યક્રમ માટે લખીમપુર ખીરી પહોંચ્યા હતાં. કૃષિ કાયદાનો વિરોધ કરી રહેલા ખેડૂતોને જ્યારે આ અંગે જાણ થઈ ત્યારે તેઓ હેલિપેડ પર પહોંચ્યા. રવિવારે સવારે 8 વાગ્યે જ ખેડૂતોએ હેલિપેડ પર કબજો કર્યો હતો. ત્યારબાદ બપોરે લગભગ 2.45 વાગ્યે મિશ્રા અને મૌર્યનો કાફલો તિકોનિયા ચાર રસ્તા પાસેથી પસાર થયો હતો અને ખેડૂતો તેમને કાળા વાવટા બતાવવા દોડી ગયા હતા. આ દરમિયાન કાફલામાં સામેલ અજય મિશ્રાના પુત્ર અભિષેકે પોતાની કાર ખેડૂતો પર ચઢાવી દીધી હતી.\nઘટના બાદ ઈજાગ્રસ્ત ખેડૂતો\nભારતીય કિસાન યૂનિયનનો દાવો- 3ના મોત થયા\nજીપમાં આગ લગાડવામાં આવી\nપ્રશાસને એલર્ટ આપ્યું હતું\nહેલિપેડ પર કબ્જો હોવાની જાણકારી મેળવ્યા બાદ અજય મિશ્રા અને કેશવ મોર્ય લખનઉથી સડક માર્ગે લખીમપુર જિલ્લા મુખ્યાલય પહોંચ્યા હતાં. અહીં યોજનાઓનું લોકાપર્ણ કર્યા બાદ ડેપ્યૂટી સીએમ કેશવ પ્રસાદ મોર્ય અને કેન્દ્રિય રાજ્યમંત્રી હેલિકોપ્ટરના બદલે ગાડીથી બનવારી ગામ જઈ રહ્યા હતાં. બનવારી ગામ અજય મિશ્રાનું પૈતૃક ગામ છે. અહીં કુશ્તી મેચની શરુઆત કરવાની હતી. પ્રશાસને બનવારી ગામની પાસે તણાવને જોતા પહેલાથી જ એલર્ટ આપ્યું હતું.\nખેડૂત સપ્તાહ પહેલા અજય મિશ્રા ટેનીના એક નિવેદનથી હેરાન હતાં. ખેડૂતોનું કહેવું છે કે મંત્રી બન્યા બાદ અજય મિશ્રાએ કહ્યું હતું કે અમે જો ગુસ્સે થઈશું તો અમે શું કરી શકીએ છે તે દરેક જાણે છે. અજય મિશ્રાએ આ નિવેદન ખેડૂતોના કાળા ઝંડા બતાવ્યા પછી આપ્યું હતું.\nઆ ઘટના બાદ સંયુક્ત ખેડૂત મોરચાએ દરેક જિલ્લાઓના ખેડૂતોને અલર્ટ મોડ પર રહેવાનું કહ્યું છે. એક નિવેદન જારી કરવામાં આવ્યું છે કે ઘટનામાં બે ખેડૂતાના મોત થયા છે. સંયુક્ત મોરચા નેતા તજિંદર સિંહ વિર્ક ગંભીર રુપે ઘાયલ થઈ ગયા છે.\nઘટનામાં ઈજાગ્રસ્ત ખેડૂત\nલાઠી-ડંડા અને ઝંડા સાથે પહોંચ્યા ખેડૂતો\nઅજય મિશ્રાએ કહ્યું હતું- સુધરી જાઓ નહીંતો સુધારી દઈશું\n26 સપ્ટેમ્બરે ખેડૂતોએ કેન્દ્રિય રાજ્યમંત્રી અજય મિશ્રાને લખીમપુરમાં સંપૂર્ણાનગર ક્ષેત્રમાં કાળા વાવટા બતાવ્યા હતાં. મિશ્રા એક જનસભાને સંબોધિત કરવા જઈ રહ્યા હતાં. જનસભામાં તેમણે પોતાનો વિરોધ કરી રહેલા ખેડૂતોને મંચ પરથી ધમકી આપી હતી. કહ્યું હતું કે ખેડૂતોના આગેવાન સંયુક્ત કિસાન મોરચાના લોકો વડાપ્રધાન મોદીનો સામનો નથી કરી શકતા. આંદોલનને 10 મહિના થઈ ગયા છે.\nકાળા વાવટા દેખાડનારા માટે કહ્યું કે જો અમે ગાડીથી ઉતરી જાત તો તેમને ભાગવાનો રસ્તો ન મળેત. કૃષિ કાયદાને લઈને 10-15 લોકો વિરોધ કરી રહ્યા છે. જો કાયદા ખોટા હોય તો અત્યાર સુધી સમગ્ર દેશમાં વિરોધ પ્રદર્શન થઈ રહ્યું હોત. તેમણે ધમકીભર્યા અંદાજમાં કહ્યું હતું કે સુધરી જાઓ, નહીં તો સામનો કરો, નહીંતો અમને સુધારતા2મિનિટ લાગશે. ધારાસભ્ય-સાંસદ બન્યા પહેલા લોકો મારા વિશે જાણે છે કે હું પડકારોથી ભાગતો નથી.\nઅસ્થાયી હેલિપેડ પર ખેડૂતોએ કબ્જો જમાવી દીધો હતો\nમુખ્ય કાર્યક્રમ સ્થળનો ગેટ બંધ કરવામાં આવ્યો\nખેડૂતોના હોબાળાને ધ્યાનમાં રાખીને ડેપ્યુટી સીએમના મુખ્ય કાર્યક્રમનો ગેટ બંધ કરી દેવામાં આવ્યો હતો. ઘટના સ્થળે ભારે પોલીસ બંદોબસ્ત ગોઠવી દેવામાં આવ્યો હતો. વાસ્તવમાં મૌર્ય અને કેન્દ્રીય રાજ્ય મંત્રી અજય મિશ્રા ટેનીને કાળા વાવટા બતાવતા ખેડૂતોની ધમકીને ધ્યાનમાં રાખીને વહીવટીતંત્રે આ વ્યવસ્થા કરી હતી.\nજિલ્લા મુખ્યાલય પર આયોજિત કાર્યક્રમમાં ડેપ્યુટી સીએમ કેશવ પ્રસાદ મોર્યએ યોજનાઓનું લોકાપર્ણ કર્યું


જજ નથી બનવું ઈમરાનને\nલાંબા સમયથી સ્ક્રીન અને લાઈમલાઈટથી દૂર રહેલો અને બી-ટાઉનનો ‘સિરીયલ કિસર’ ઈમરાન હાશમી હાલ તો તેની આગામી ફિલ્મ ‘ચીટ ઇન્ડિયા’ના પ્રમોશનમાં વ્યસ્ત છે. જોકે, તેણે એક કાર્યક્રમમાં એવું જણાવ્યું હતું કે જો તક મળશે તો ટચૂકડાં પડદે પણ કામ કરવા તૈયાર છે, પણ તેને રિયાલિટી ટીવી શોમાં જજ બનવામાં કોઈ રસ નથી.\n‘ચીટ ઈન્ડિયા’ પહેલાં ગણતંત્ર દિવસની પૂર્વ સંધ્યાએ એટલે કે ૨૫મી જાન્યુઆરીએ રજૂ થવાની હતી, પણ તે દિવસે ઐતિહાસિક પાત્રો પર આધારિત બે ફિલ્મો પણ રજૂ થઇ રહી છે, કંગના રનૌતની ‘મણિકર્ણિકા’ અને નવાજુદ્દીન સિદ્દીકી અભિનિત ‘ઠાકરે’, એટલે ‘ચીટ ઇન્ડિયા’ ના નિર્માતાએ આ ફિલ્મને આ જ શુક્રવારે એટલેકે ૧૮ જાન્યુઆરીએ જ રજૂ કરવાનો નિર્ણય કર્યો છે.\nફિલ્મ રિલીઝની તારીખ બદલવા બાબતે ઇમરાનનો સંપર્ક કરતાં એ જણાવે છે કે ૨૫ જાન્યુઆરીએ ગણતંત્ર દિવસને લઇને એ વીક એન્ડ બોક્સ ઓફિસની દૃષ્ટિએ હોટ તો કહેવાય, પરંતુ એ કારણને લઇને ત્રણ ફિલ્મો ટકરાઇ રહી હતી. કોઇ પણ ફિલ્મને સળંગ રજાઓનો ફાયદો ત્યારે જ મળે છે, જ્યારે જાહેર રજા શુક્રવારે આવતી હોય. પણ આ જાહેર રજા શનિવારે આવતી હોવાથી વધુ ફાયદો નહીં થાય.\nઇમરાન વધુમાં જણાવે છે કે અમારી ફિલ્મ એક કોન્સેપ્ટ પર આધારિત ફિલ્મ છે. આવા પ્રકારની ફિલ્મ હજુ સુધી બની નથી. આ ફિલ્મ વધુ બિઝનેસ કરી શકે એ માટે એવું વીક એન્ડ જરૂરી હતું જ્યારે બીજી કોઇ મોટી ફિલ્મ અમારી સાથે ટકરાતી ન હોય, મતલબ કે સોલો વીક એન્ડ હોય. ૧૮ જાન્યુઆરીએ કોઇ મોટા બજેટની ફિલ્મ રજૂ થવાની નથી એટલે અમે અમારી ફિલ્મ એક અઠવાડિયું વહેલી રિલીઝ કરવાનો નિર્ણય કર્યો. આ ફિલ્મનો બિઝનેસ વિકસિત કરવા માટે એક અઠવાડિયાનો સમય મળી જશે અને બીજા અઠવાડિયામાં આવતી રજાઓનો પણ લાભ મળશે. ફિલ્મ રિલીઝના એક દિવસ પહેલાં એક કલાકારને થતી બેચેની બાબતે પણ ઇમરાન હાશમી પોતાના મનની વાત જણાવતા કહે છે, કે જેમ કોઇ પરીક્ષાનું પરિણામ આવવાની તૈયારી હોય ત્યારે વિદ્યાર્થીઓના દિલમાં ઉથલ-પુથલ મચી ગઇ હોય એવી બેચેની ફિલ્મ રિલીઝ થવા પહેલાં મારા મનમાં પણ વધતી જાય છે. શુક્રવારના પહેલા શો પછી હું દર્શકોનો રિવ્યૂ અને બોક્સ ઓફિસ કલેક્શન બેઉ તપાસી લઉં છું. આજ કાલ માત્ર ફિલ્મના સમીક્ષકોના રિવ્યૂ જ મહત્ત્વપૂર્ણ નથી હોતાં, સોશિયલ મીડિયા પરના દર્શકોના મંતવ્યો પણ મળી જાય છે એ પણ ઘણા અગત્યના હોય છે. પહેલા શો પછી ફિલ્મની ગતિનો ખ્યાલ આવી જાય છે.\nવાતને આગળ વધારતાં ઇમરાન હાશમી કહે છે કે ક્યારેક ક્યારેક માત્ર થોડા પ્રશંસકો ફિલ્મ જોઇને ટિપ્પણી કરે એનાથી ફિલ્મ ચાલશે કે નહીં ચાલે તેનો કોઇ અંદાજ નથી આવતો. સમીક્ષકોના રિવ્યૂ જોઇને પણ ઘણા લોકો ફિલ્મ જોવાનું મન બનાવતા હોય છે. અગર સમીક્ષકોએ ફક્ત બે જ સ્ટાર આપ્યા હોય તો સમજો તમારી ફિલ્મ ગઇ. પરંતુ ૩ થી ૪ સ્ટાર મળે તો ફિલ્મને ફાયદો થાય છે. ત્યાર પછી અમે પહેલા દિવસે ભેગા થયેલા કલેક્શનની પણ રાહ જોતા હોઇએ છીએ જેની પૂરી માહિતી અમને શનિવારે સવારે મળી રહે છે.\nઉલ્લેખનીય છે કે ઇમરાન હાશમીની ફિલ્મ ‘ચીટ ઇન્ડિયા’માં દેશની ખોખલી શિક્ષણ વ્યવસ્થા પર પ્રકાશ ફેંકવામાં આવ્યો છે. સૌમિકસેનના દિગ્દર્શનમાં બનેલી આ ફિલ્મમાં ઇમરાન હાશમી નેગેટીવ ભૂમિકામાં છે. ફિલ્મના નિર્માતા અતુલ કસ્બેકર અને ભૂષણ કુમાર (ટી સિરીઝ) છે.\nફિલ્મની વાતો કરતો ઇમરાન ટીવીમાં સારો મોકો મળે તો નાના પરદા પર કામ કરવા પણ તૈયાર છે, જોકે અત્યાર સુધી જે કામની તેને ઓફરો મળી છે તેમાં તેને રસ પડ્યો નથી. એ કહે છે કે ટીવી પર કામ કરવાની બાબતે હું જરા વધુ પડતી તકેદારી રાખું છું. ટીવી પર હું એવા કામ કરવા માગુ છું જેની પર મને પોતાને વિશ્ર્વાસ હોય અને એ વિષયને હું બરાબર સમજી શકું અને એવું કામ મને આજ સુધી મળ્યું નથી. જે ઓફરો મને મળી છે એમાં કોઇ ન કોઇ રિયાલિટી શોમાં જજ બનવાનું જ કહેવામાં આવતું પણ મને જજ બનવામાં કોઇ રસ નથી. આનો મતલબ એ નથી કે આ કામ કરવું એ કોઇ ખરાબ વાત છે, પણ મારે કોઇ જુદા જ કોન્સેપ્ટ પર કામ કરવું હતું.


''હોલી હંગામા'': યુ.એસ.ના ઇરવિન કેલિફોર્નિયામાં રર માર્ચના રોજ ઉજવાનારો ઉત્સવઃ ઓવરસીઝ ઇન્ડિયા એશોશિએશનના ઉપક્રમે થનારી ઉજવણીમાં તમામ માટે વિનામૂલ્યે પ્રવેશ\nકેલિફોર્નિયાઃ યુ.એસ.માં ઓવરસીઝ ઇન્ડિયા એશોશિએશન એન્ડ ઇરવિન ઇન્ડિઅન્સના ઉપક્રમે ૨૨ માર્ચ ૨૦૧૯ના રોજ ''હોલી હંગામા''નું આયોજન કરાયું છે.\nસ્વીટ શેડ પાર્ક, ૧૫, સ્વીટ શેડ, ઇરવિન કેલિફોર્નિયા મુકામે ઉજવાનારા આ ઉત્સવમાં તમામ માટે વિનામૂલ્યે પ્રવેશ છે. જેનો સમય સાંજે ૬-૩૦ થી રાત્રિના ૮-૩૦ સુધીનો રાખવામાં આવ્યો છે.\nતહેવારમાં શામેલ થવા ઇચ્છુકોએ પોતાના રંગો, મિઠાઇ, સોફટ ડ્રીંકસ સહિતની ચીજો પોતાની સાથે લાવવાની રહેશે. તમામને પિઝા આપવામાં આવશે જેનો ખર્ચ સહુએ ભાગે પડતો વહેંચી લેવાનો રહેશે. રંગો ઉડાડવામાં શામેલ થનાર મહિલાઓએ સફેદ વસ્ત્રો સાથે રંગીન દુપટ્ટો પહેરવા અનુરોધ કરાયો છે. તેવું સમાચાર સૂત્ર દ્વારા જાણવા મળે છે.\nવલસાડનાં મરોલી ગામનો ટપાલી સુકન્‍યા સમૃદ્ધિ યોજનાના ખાતેદારોના રૂપિયા પોણો લાખ ચાંઉ કરી ગયો access_time 3:03 pm IST


ગુજરાતભરના સમાચાર સંક્ષિપ્તમાં વાંચો અહીં | 13 december todays top news of gujarat - Gujarati Oneindia\n| Updated: Tuesday, December 13, 2016, 14:58 [IST]\nરાહુલ ગાંધી 21 ડિસેમ્બરે મહેસાણામાં\nરાહુલ ગાંધી આગામી 21 ડિસેમ્બરે મહેસાણા આવી રહ્યા છે તેઓ મહેસાણામાં સભાને સંબોધશે . ગુજરાતમાં આગામી ચૂંટણીઓને ધ્યાનમાં રાખતા જે રીતે રાજકીય નેતાઓનું આગમન થઈ રહ્યું છે તો જોતા લાગી રહ્યુ છે કે ચૂંટણીઓ એપ્રિલ કે મે મહિનામાં જાહેર કરી દેવાય તો નવાઈ નહીં. ખાસ કરીને જ્યારે રાહુલ ગાંધી પાટીદારોના ગઢ ગણાતા મહેસાણામાં આવી રહ્યા હોય ત્યારે આ મુલાકાત ઘણી અગત્યની માનવામાં આવી રહી છે.\nઅમદાવાદથી ચેન્નઈ જતી ફ્લાટઇટ રદ થતા હોબાળો\nઅમદાવાદ એરપોર્ટ ઉપર સવારે ચેન્નઈ જતી ફ્લાઇઠ રદ થતા મુસાફરોએ ભારે હોબાળો મચાવ્યો હતો. મુસાફરોનુ કહેવું હતુ કે એરલાઇન અમને ફ્લાઇટ લેટના મેસેજ આપતી હતી અને હવે સવારે એકદમ ફ્લાઇઠ રદ કરી દેતા અમારે રઝળી પ઼ડવાનો વારો આવ્યો છે. જોકે એરલાઇને જણાવ્યું હતું કે તેઓ ચેન્નઈના વાતાવરણને કારણ ફલ્ઇઠ રદ કરવા મજબૂર થયા છે. જે ફ્લાઈટો રદ્દ થઈ છે તેમાં જેટ એરવેઝ.,સ્પાઈસ જેટ સહિતની ફ્લાઇટનો સમાવેશ થાય છે.\nપાલનપુરમાં બે મુસ્લિમ જૂથ વડે ઝૂલૂસ કાઢવા બાબતે અથડામણ\nગઈ કાલે પાલનપુરમાં ઇદ નિમિત્ મુસ્લિમ સમાજે ઝૂલૂસ કાઢ્યું હતું. જોકે જૂલૂલ કયા રૂટ પર ળઈ જવું તે બાબતે મુસ્લિમ કોમના બે જૂથ વચ્ચે અથડામણ થઈ હતી અને તેને પરિણામે પાલનપુરમા પોલીસ કાફલો ખડકી દેવામાં આવ્યો હતો. રૂટ બાબતે મામલો એટલો બધો વણસ્યો હતો કે બંને જૂથ આક્રોશમાં આવી ગયા હતા. જોકે તનાવભરી સ્થિતિને કાબૂમાં લેવા પોલીસ કાફલો ઠલવાયો હતો. ઉલ્લેખનીય છે કે જૂલૂસ માટે જનતાનગર અંબર સોસાયટીથી નીકળી સલેમપુરા દરવાજા, આંબલી ચકલા, હુસેનીચોક, છુવારાફળી, ત્રણબત્તી થઇ મીરાંગેટ વાળો નવો રૂટ બનાવાવમાં આવ્યો હતો જેમાં એક જૂથે કહ્યું હતું કે જૂલૂસ તેના જૂના રૂટ પરથી જ પસાર થવું જોઈએ.\nઝાલોદમાં પ્રથમ વાર વિરાટ હિન્દુ સંમેલન\nઝાલોદમાં પ્રથમ વાર જ યોજાયેલા વિરાટ હિન્દૂ સંમેલનમાં દાહોદ, પંચમહાલ અને અને આસપાસના જિલ્લામાંથી નાગરિકો સહિત સાધુ સંતો ઉપસ્થિત રહ્યા હતા. અહીં પ્રવેશ દ્વારા પાસે ભારતમાતાની પ્રતિમા મૂકવામાં આવી હતી. તેમજ રંગોળી પણ વિરાટ હિન્દૂ સંમેલનમાં પધારેલા ખાસ ઉપસ્થિત રહેલા આર.એસ.એસના પશ્ચિમ ક્ષેત્રના કાર્યવાહ સુનીલભાઈ મેહતાએ હિન્દુ ધર્મના વિવિધ પાસા અંગે રસપ્રદ માહિતી પૂરી પાડી હતી.\nજમણવારમાં બોજન લીધા બાદ 200થી વધુને ખોરાકી ઝેરની અસર\nગાંધીનગર જિલ્લામાં ઉવારસદ ગામમાં આવેલા પાર્ટી પ્લોટમાં જમણવારમાં જમ્યા બાદ 250 થી વધુ લોકો ફુડ પોઇઝનિંગનો ભોગ બન્યા છે. જેમાંથી 150 લોકોને તાત્કાલિક સારવાર અર્થે ગાંધીનગર સિવિલ હોસ્પિટલમાં ખસેડવામાં આવ્યા હતા. બાકીના દર્દીઓ ખાનગી હોસ્પિટલમાં સારવાર લઇ રહ્યા છે.\nકારમાં લાગી આગ,2લોકોનો બચાવ\nસુરતના બારડોલી પાસે એક કારમાં આગ લાગી હતી. સુરત જીલ્લાના વાવ ગામ નજીકથી પસાર થતી એક કારમાં અચાનક આગ લાગી હતી. આગ લાગતા કારમાં સવાર બે વ્યક્તિ બહાર દોડી આવ્યા હતા. જોકે આ કારમાં આગ લાગી ત્યારે બે વ્યક્તિ સાવચેતી રાખીને બહાર નીકળી ગયા હતા અને તેમનો બચાવ થયો હતો.\nrahul gandhi mahesana ahmedabad chennai palanpur news gujarat flight રાહુલ ગાંધી મહેસાણા અમદાવાદ ચેન્નઇ પાલનપુર સમાચાર ગુજરાત ફ્લાઇટ\n13 december todays top news of gujarat


Analysis of PM Narendra Modi's speech on independence day – News18 Gujarati\nAnalysis: જશ્ન-એ-આઝાદી પર મોદીએ લાલ કિલ્લા પરથી પાથરી ચૂંટણીની શેતરંજ!\nસ્કૂલના બાળકો સાથે નરેન્દ્ર મોદી\nવડાપ્રધાન મોદીનું ભાષણનું ગરીબો, મહિલાઓ અને ખેડૂતો પર કેન્દ્રીત રહ્યું. આવું કરીને તેમણે ફરી એક વખત પોતાની જાતને આમ આદમી સાથે જોડવાનો પ્રયાસ કર્યો છે.\nLast Updated : August 15, 2018, 14:02 IST\n72માં સ્વતંત્રતા દિવસ પર વડાપ્રધાન નરેન્દ્ર મોદીએ બુધવારે પાંચમી વખત લાલ કિલ્લા પરથી ત્રિરંગો લહેરાવ્યો હતો અને દેશને સંબોધન કર્યું હતું. તેમણે કહ્યું આપણે ક્યાંથી ચાલતા હતા તેના પર ધ્યાન નહીં રાખીએ તો ક્યાં ગયા હતા, કેટલે પહોંચ્યા છીએ તેનો અંદાજ નહીં લગાવી શકીએ. એટલા માટે 2013માં ભારતના વિકાસની જે ઝડપ હતી તેનો આધાર લેવામાં આવે તો આજે દેશમાં ઘણું કામ થયું છે. આપણે નવા સંકલ્પ સાથે આગળ વધવું પડશે. મોદીએ છેલ્લા ચાર વર્ષનો હિસાબ-કિતાબ રજૂ કરવાની સાથે સાથે 2019ની ચૂંટણી માટેનું બ્યુગલ પણ ફૂંકી દીધું હતું.\nપોતાના ભાષણમાં મોદીએ સરકારની સફળતાઓ ગણાવી હતી. તેમણે કહ્યું કે દેશ વિકાસ કરી રહ્યો છે. સાયન્સ, ટેક્નોલોજી, ઇકોનોમી ક્ષેત્રમાં દેશની ધાક બની રહી છે. વિપક્ષનું નામ લીધા વગર મોદીએ કહ્યું હતું કે એ 2013નું ભારત હતું, આ 2018નું ભારત છે. ચાર વર્ષમાં ઘણું બદલાઈ ગયું છે. આ દેશ ક્યારેક ઝૂકશે, રોકાશે કે થાકશે નહીં. આવું કહીને મોદીએ વિપક્ષને સંદેશ આપી દીધો હતો કે તેઓ પાછા આવી રહ્યા છે.\nપીએમ મોદીએ આ વખતે પણ પોતાના ભાષણમાં, ગરીબો, મહિલાઓ અને ખેડૂતો પર ફોકસ રાખ્યું હતું. આવું કરીને તેમણે ફરી એક વખત પોતાની જાતને આમ આદમી સાથે જોડવાનો પ્રયાસ કર્યો હતો. વડાપ્રધાને 2022 સુધી મનુષ્યને આકાશમાં મોકલવાની વાત કરી. ગામડાઓનો વિકાસ કરીને ખેડૂતોની આવક 2022 સુધી ડબલ કરવાની પોતાની વાતનો ફરી ઉલ્લેખ પણ કર્યો હતો.\nમોદીએ કહ્યું કે દુનિયામાં આજે ભારતનું માન વધ્યું છે. વિશ્વના મંચ પર ભારતનો અવાજ મજબૂત થયો છે. આજે આપણે પર્યાવરણની ચિંતા કરનાર લોકોની આગેવાની કરી રહ્યા છીએ. ભારતના પાસપોર્ટની તાકાત વધી છે. વિશ્વના કોઈ પણ ખૂણે કોઈ હિન્દુસ્તાની પર જ્યારે સંકટ આવે છે ત્યારે તેને વિશ્વાસ હોય છે કે મારી પડખે મારો દેશ ઉભો છે. આવું કહીને મોદીએ એવું પ્રતિત કરવાનો પ્રયાસ કર્યો કે સરકાર આમ આદમી માટે હંમેશા પ્રતિબદ્ધ છે. મોદીએ પોતાના કાર્યકાળમાં લેવામાં આવેલા નિર્ણયો જેવા કે જીએસટી, એમએસપી, વન રેન્ક વન પેન્શનનો પણ ઉલ્લેખ કર્યો હતો.\nબદલાતા ભારતની તસવીર સામે રાખતા મોદીએ કહ્યું કે, તેમની સરકારે ગ્રામ્ય ક્ષેત્રમાં ઉત્તમ કામ કર્યું છે. પછી તે વીજળી પહોંચાડવાની વાત હોય, રાંધણ ગેસની હોય, શૌચાલયની હોય, રસ્તાઓનું નિર્માણ કરવાની હોય કે પછી સ્વાસ્થ્ય સુવિધાની હોય, એનડીએ સરકારે લોકોને આપેલા વચનો પૂરા કર્યા છે. નવું ભારત નવી સીમાઓને સ્પર્શી રહ્યું છે. મોદીએ ગર્વથી કહ્યું કે આ તમામ કામ છેલ્લા ચાર વર્ષમાં થયા છે. ગત યુપીએ સરકાર પર કટાક્ષ કરતા મોદીએ કહ્યુ કે અમે ગત સરકારની ગતિથી કામ કરતા તો આ કામો પૂરા થતા દસ વર્ષ લાગી જતા.\n(લેખલ વરિષ્ઠ પત્રકાર છે. આ વિચાર તેમના અંગત છે)\nFirst published: August 15, 2018, 13:59 IST\nAnalysisindependence dayRED FORTspeechનરેન્દ્ર મોદીપીઅેમ નરેન્દ્ર મોદીમોદી


9st standard girl rape by tuition teacher's husband in nikol area of ahmedabad | અમદાવાદમાં 9માં ધોરણમાં ભણતી સગીરા પર દુષ્કર્મ, ટ્યુશન ટીચરના નરાધમ પતિએ જ એકલતાનો લાભ લઈ પીંખી નાખી - Divya Bhaskar\n9st Standard Girl Rape By Tuition Teacher's Husband In Nikol Area Of Ahmedabad\nદુષ્કર્મ:અમદાવાદમાં 9માં ધોરણમાં ભણતી સગીરા પર દુષ્કર્મ, ટ્યુશન ટીચરના નરાધમ પતિએ જ એકલતાનો લાભ લઈ પીંખી નાખી\nટ્યુશન ટીચરના પતિએ વિદ્યાર્થિની પર દુષ્કર્મ આચરી ઘરે કોઈને કહેવા પર હેરાન કરવાની ધમકી આપી.\nસતત ગુમસુમ રહેતી સગીરાને પરિવારજનોએ પૂછતા દુષ્કર્મનો બનાવ સામે આવ્યો હતો.\nનિકોલમાં નવમાં ધોરણમાં અભ્યાસ કરતી સગીરા પર ટ્યુશન ટીચરના પતિએ દુષ્કર્મ ગુજાર્યુ હતું. બાદમાં જો કોઈને જાણ કરીશ તો હેરાન કરી નાખીશ તેવી ધમકી પણ આપી હતી. બીજી બાજુ ગુમસુમ રહેલી સગીરાની પરીવારજનોએ પૂછપરછ કરી ત્યારે તેની સાથે દુષ્કર્મ થયું હોવાની જાણ થતા સગીરાની માતાએ નિકોલ પોલીસ સ્ટેશનમાં ફરીયાદ નોંધાવતા પોલીસે ગુનો દાખલ કરી દુષ્કર્મ ગુજારનાર આરોપીની ધરપકડ કરી વધુ તપાસ હાથ ધરી છે.\nટ્યુશન ટીચરના પતિએ વિદ્યાર્થિની પર નજર બગાડી\nશહેરના નિકોલ વિસ્તારમાં રહેતી એક મહિલા એક વર્ષ પહેલા ઘરમાં જ ટ્યૂશન ક્લાસીસ ચલાવતી હતી. જેથી વિદ્યાર્થીઓ તેના ઘરે ભણવા માટે જતા હતા ત્યારે એક રવિવારના સમયે વિદ્યાર્થીઓની પરીક્ષા રાખી હોવાના કારણે મહિલાના પતિએ આ બાળકોની પરીક્ષા લીધી હતી. બાદમાં બધા છોકરાઓને ઘરે મોકલી દીધા હતા. પરંતુ એક નવમાં ધોરણમાં અભ્યાસ કરતી સગીરાને ઘરમાં જ બેસાડી રાખી હતી.\nવિદ્યાર્થિની સાથે ઘરમાં દુષ્કર્મ આચર્યું\nદરમિયાન અચાનક શિક્ષિકાના પતિએ વિદ્યાર્થિની પર દુષ્કર્મ આચર્યું હતું અને જો ઘરે આ ઘટનાની જાણ કરીશ તો હેરાન કરી નાખીશ તેવી ધમકી આપી હતી. જેથી સગીરા ઘરે જઈને આ અંગેની કોઈ જાણ કરી ન હતી. જો કે સગીરા ગુમસુમ રહેતી હોવાના કારણે પરીવારજનોએ પુછપરછ કરી ત્યારે જાણવા મળ્યું હતું કે, સગીરા ટ્યુશન ગઈ ત્યારે ટીચરના પતિએ તેની સાથે જબરદસ્તી કરી દુષ્કર્મ ગુજાર્યુ હતુ.\nસગીરાની માતાએ પોલીસમાં ફરિયાદ નોંધાવી\nઆ અંગેની જાણ સગીરાની માતાને થતા નિકોલ પોલીસ સ્ટેશન પહોંચ્યા હતા. જ્યાં આધેડ જગદીશ ઘેલાણીના વિરુદ્ધમાં ફરીયાદ નોંધાવતા નિકોલ પોલીસે પોક્સો અને રેપ સહીતનો ગુનો દાખલ કરી આધેડ જગદીશ ઘેલાણીની ધરપકડ કરી છે. બીજી બાજુ પોલીસે તે પણ તપાસ હાથ ધરી છે કે, જગદીશે બીજી કોઈ સગીરા સાથે આ હરકત કરી છે કે નઈ તે અંગે વધુ પુછપરછ હાથધરી છે.


Navbharat Sahitya Mandir કોરોના મહામારી અને લોકડાઉન જેવી પરિસ્થિતિ માંથી બહાર તો આવી ગયા પણ હવે સમય છે,અનુભવી સાથે અનુભવ પુસ્તક વાંચી જીવનને નવી દિશા આપવાનો. સફળ વ્યક્તિના સંધર્ષ, મહેનત, નિષ્ફળતાઓ, અને જીવનના પાયા રૂપ અનુભવોને મળવા તમે તૈયાર છો ને ?\nકોરોના મહામારી અને લોકડાઉન જેવી પરિસ્થિતિ માંથી બહાર તો આવી ગયા પણ હવે સમય છે,અનુભવી સાથે અનુભવ પુસ્તક વાંચી જીવનને નવી દિશા આપવાનો. સફળ વ્યક્તિના સંધર્ષ, મહેનત, નિષ્ફળતાઓ, અને જીવનના પાયા રૂપ અનુભવોને મળવા તમે તૈયાર છો ને ?\nકોરોના મહામારી અને લોકડાઉન જેવી પરિસ્થિતિ માંથી બહાર તો આવી ગયા પણ હવે સમય છે,અનુભવી સાથે અનુભવ પુસ્તક વાંચી જીવનને નવી દિશા આપવાનો.\nસફળ વ્યક્તિના સંધર્ષ, મહેનત, નિષ્ફળતાઓ, અને જીવનના પાયા રૂપ અનુભવોને મળવા તમે તૈયાર છો ને ?